sagorsarker/bangla-wikipedia huggingface dataset:
রাম চেত চৌধুরী

রাম চেত চৌধুরী হলেন একজন ভারতীয় কৃষি বিজ্ঞানী। তিনি বিশ্ব ব্যাংক, আন্তর্জাতিক ধান গবেষণা ইনস্টিটিউট, জাতিসংঘ খাদ্য কর্মসূচী প্রভৃতি আন্তর্জাতিক সংস্থায় কাজ করেছেন।
রাম চেত চৌধুরী ভারতের উত্তর প্রদেশের গোরাখপুরে জন্মগ্রহণ করেন এবং এখানেই শিক্ষা লাভ করেন। চৌধুরী ১৯৫৯ সালে উচ্চ বিদ্যালয়ে শিক্ষা সমাপ্ত করে দীন দয়াল উপাধ্যায় গোরাখপুর বিশ্ববিদ্যালয়ে ভর্তি হন এবং এখান থেকে ১৯৬৩ সালে কৃষি বিষয়ে স্নাতক সম্পন্ন করেন। এরপর তিনি আগ্রা বিশ্ববিদ্যালয় থেকে ১৯৬৫ সালে স্নাতকোত্তর এবং ১৯৭০ সালে জেনেটিক্স এবং প্লান্ট ব্লিডিংয়ে পিএইচডি ডিগ্রি অর্জন করেন। এরপর তিনি ১৯৭৫ সালে জার্মানির মিউনিখের টেকনিক্যাল ইউনিভার্সিটি হতে এবং ১৯৮০ সালে ফিলিপাইনের আন্তর্জাতিক ধান গবেষণা ইনস্টিটিউট হতে পোস্টডক্টরাল সম্পন্ন করেন।
১৯৬৯ সালে গোবিন্দ বল্লভ পান্ত ইউনিভার্সিটি অব এগ্রিকালচার অ্যান্ড টেকনোলজিতে সহকারী অধ্যাপক হিসাবে তিনি তার কর্মজীবন শুরু করেন এবং একাদিক্রমে ১০ বছর এখানে সহযোগী অধ্যাপক ও সহযোগী পরিচালক পদে কর্মরত থেকে ১৯৭৯ সালে ড: রাজেন্দ্র প্রসাদ সেন্ট্রাল এগ্রিকালচার ইউনিভার্সিটি, পুসা, বিহারে প্রধান বিজ্ঞানী হিসাবে যোগদান করে প্রফেসর ও আঞ্চলিক পরিচালক হন। এরপর তিনি পর্যায়ক্রমে বিশ্ব ব্যাংক, আন্তর্জাতিক ধান গবেষণা ইনস্টিটিউট ও ফাও-এ কাজ করে ২০০৬ সালে অবসরগ্রহণ করেন।
তিনি ভারতের বিভিন্ন কৃষি বিশ্ববিদ্যালয়ে অধ্যাপনা করাকালীন কৃষি বিষয়ক তার কাজগুলি বিশ্বের বিভিন্ন জার্নাল জুড়ে প্রকাশিত হয়েছে এবং তার লেখা বহু ভারতীয় কৃষি বিশ্ববিদ্যালয়ে পাঠ্যক্রমের অংশ। তিনি নাইজেরিয়া, ফিলিপাইন, ইন্দোনেশিয়া, কম্বোডিয়া, মায়ানমারের পাশাপাশি ভারতে ধান ও অন্যান্য ফসলের উৎপাদন নিয়ে গবেষণা করেছেন। তিনি উদ্ভিদ প্রজননের উপর একটি পাঠ্যপুস্তক লিখেছেন, যা ১৯৮২ সালে অক্সফোর্ড ইউনিভার্সিটি প্রেস হতে প্রকাশিত হয়েছিল এবং ১৯৯৩ সাল পর্যন্ত ৪ বার পুনর্মুদ্রিত হয়েছে। ২০০১ সালে ফাও (FAO) ধানের জাতগুলোর উপর তার করা একটি বিস্তৃত কাজ প্রকাশ করে।
তিনি ১৯৯৮ সালের ৮ সেপ্টেম্বর অংশগ্রহণমূলক পল্লী উন্নয়ন ফাউন্ডেশন (Participatory Rural Development Foundation (PRDF - পিআরডিএফ) প্রতিষ্ঠা করেন এবং বর্তমানে এর চেয়ারম্যান। পূর্বে তিনি ইন্টারন্যাশনাল নেটওয়ার্ক ফর দ্য জেনেটিক ইভালুয়েশন অফ রাইস (INGER)-এর সমন্বয়কারী ছিলেন।
ভারতের উত্তর প্রদেশের ভূমিতে উত্পাদন উপযোগী চমৎকার ধানের জাত উদ্ভাবনের জন্য রাম চেত চৌধুরীকে ১৯৭৪ সালে ভারতের প্রাক্তন রাষ্ট্রপতি ড: রাজেন্দ্র প্রসাদের নামানুসারে প্রবর্তিত "ডঃ রাজেন্দ্র প্রসাদ সম্মননা" প্রদান করা হয়। ২০০০ সালে বিশ্বের অন্যান্য নেতৃস্থানীয় ধান বিশেষজ্ঞদের সাথে রাম চেত চৌধুরীকেও কম্বোডিয়ার প্রধানমন্ত্রী হুন সেন কর্তৃক "বিশিষ্ট সহযোগিতা সম্মননা" প্রদান করা হয়। ২০১৭ সালে ড. এম.এস. স্বামীনাথন, ড. আর.এস. পরোদা ও অন্যান্য গণ্যমান্য ব্যক্তিবর্গ রাম চেত চৌধুরীকে "আইএসপিজিআর ফেলো" সম্মাননা দেন। ২০১৮ সালে ডাঃ রাম চেত চৌধুরীকে ইন্দো-নেপাল সাম্রাস্তা সংস্থা প্রধানমন্ত্রী মিঃ অলি, উপ-প্রধানমন্ত্রী মিঃ যাদব এবং অন্যান্যদের উপস্থিতিতে কাঠমান্ডুতে "কারম রত্ন পুরস্কার" প্রদান করে।
পার্থ সারথি মুখার্জি

পার্থ সারথি মুখার্জি (জন্ম: ১১ ফেব্রুয়ারি ১৯৭৩) হলেন একজন ভারতীয় অজৈব রসায়নবিদ এবং ভারতীয় বিজ্ঞান সংস্থার অজৈব ও ভৌত রসায়ন বিভাগের অধ্যাপক। তিনি জৈব ন্যানো কাঠামো, আণবিক সেন্সর এবং ন্যানোকেজে অনুঘটক নিয়ে গবেষণার জন্য পরিচিত। তিনি বিজ্ঞান ও প্রযুক্তি বিভাগের স্বর্ণজয়ন্তী ফেলোশিপ এবং কেমিক্যাল রিসার্চ সোসাইটি অফ ইন্ডিয়ার ব্রোঞ্জ মেডেল প্রাপক। বৈজ্ঞানিক গবেষণার জন্য ভারত সরকারের শীর্ষ সংস্থা, বৈজ্ঞানিক ও শিল্প গবেষণা পরিষদ, রাসায়নিক বিজ্ঞানে তার অবদানের জন্য ২০১৬ সালে তাকে বিজ্ঞান ও প্রযুক্তিতে শান্তি স্বরূপ ভাটনগর পুরস্কার প্রদান করে, যা ভারতের সর্বোচ্চ বিজ্ঞান পুরস্কারগুলির মধ্যে একটি।
পার্থ সারথি ভারতের পশ্চিমবঙ্গ রাজ্যের মানকার গ্রামে ১৯৭৩ সালের ১১ ফেব্রুয়ারি জন্মগ্রহণ করেন। তিনি ১৯৯৫ সালে বর্ধমান বিশ্ববিদ্যালয়ের অধিভুক্ত ত্রিবেণী দেবী ভালোটিয়া কলেজ থেকে বিজ্ঞানে স্নাতক (সম্মান) হন। তিনি ১৯৯৮ সালে যাদবপুর বিশ্ববিদ্যালয় থেকে অজৈব রসায়নে স্নাতকোত্তর ডিগ্রি সম্পন্ন করেন। নির্মলেন্দু রায় চৌধুরীর নির্দেশনায় ইন্ডিয়ান অ্যাসোসিয়েশন ফর দ্য কালটিভেশন অব সায়েন্স-এ তিনি ডক্টরেট অধ্যয়ন সম্পন্ন করেন এবং ২০০২ সালে পিএইচডি লাভ করেন। পরবর্তীকালে, তিনি ইউটা বিশ্ববিদ্যালয়ের পিটার জে. স্টাং গবেষণাগারে পোস্ট-ডক্টরাল অধ্যয়নের জন্য মার্কিন যুক্তরাষ্ট্রে চলে যান, যেখানে তিনি ২০০৪ সাল পর্যন্ত অবস্থান করেন। তারপর তিনি আলেকজান্ডার ভন হামবোল্ট ফেলোশিপ লাভ করেন যা তাকে গটিংজেন বিশ্ববিদ্যালয়ে হার্বার্ট ডব্লিউ রোয়েস্কির সাথে তার কাজ চালিয়ে যাওয়ার জন্য সহায়তা করে। ভারতে ফিরে এসে তিনি ইন্ডিয়ান ইনস্টিটিউট অফ সায়েন্সে সহকারী অধ্যাপক হিসেবে যোগদান করেন। ২০১০ হতে ২০১৬ সাল পর্যন্ত সহযোগী অধ্যাপক হিসেবে দায়িত্ব পালন করার পর তিনি অজৈব ও ভৌত রসায়ন বিভাগের অধ্যাপক এবং পি.এস. মুখার্জির গবেষণা গ্রুপের প্রধান হন। এই সময়কালে তিনি তিনবার বিদেশে ছিলেন; ভিজিটিং প্রফেসর হিসেবে উলসান ইউনিভার্সিটিতে (২০১০), আলেকজান্ডার ভন হামবোল্ট ভিজিটিং সায়েন্টিস্ট হিসেবে হাইডেলবার্গ বিশ্ববিদ্যালয়ে এবং জাপান সোসাইটি ফর দ্য প্রমোশন অফ সায়েন্স ভিজিটিং সায়েন্টিস্ট হিসেবে কিয়োটো বিশ্ববিদ্যালয়ে।
তিনি অনেক বিজ্ঞান জার্নালের সাথে যুক্ত এবং "ইনঅরগানিক কেমিস্ট্রি (জার্নাল)" -এর সহযোগী সম্পাদক এবং রয়্যাল সোসাইটি অভ কেমিস্ট্রির সায়েন্টিফিক রিপোর্ট জার্নালের উপদেষ্টা প্যানেলের সদস্য হিসেবে নিযুক্ত রয়েছেন।
গরদ শাড়ি

গরদ শাড়ি পশ্চিমবঙ্গের একটি ঐতিহ্যবাহী হাতে বোনা শাড়ি। এটি পশ্চিমবঙ্গের মুর্শিদাবাদ ও বীরভূম জেলায় উত্পাদিত হয়। মির্জাপুরের তাঁতি মৃত্যুঞ্জয় সরকার এই বিখ্যাত বস্ত্রের উদ্ভাবক। এই তাঁত শাড়ি আঁচল ও "বুটি"-তে সুন্দর সূক্ষ্ম নকশা, বুননে শতভাগ খাঁটি রেশমের ব্যবহার এবং কাপড়ের পাতলা সূক্ষ্মতার জন্য বিখ্যাত। গরদ শাড়ি ২০২৪ খ্রিস্টাব্দে একটি নিবন্ধিত ভৌগোলিক নির্দেশক হিসাবে স্বীকৃতি অর্জন করে।
এই শাড়ি ঐতিহ্যগতভাবে ফ্লাই শাটল পিট তাঁতে ৯০-৯২এস রেশমের সুতা ও কৃত্রিম জরি ব্যবহার করে বোনা হয়। 
শাড়িতে নকশাবিহীন পাড় ও জমিন, বা পাড় ও জমিনের সঙ্গে অতিরিক্ত টানা জে/সি বা 'জালা' নকশার পরিলক্ষিত হয়। অতীতে শাড়ির পাড়, দেহ ও আঁচলে কোনো নকশা ছিল না, এবং এই শাড়ি ছিল পবিত্রতা, বিশুদ্ধতা ও মঙ্গলের প্রতীক। বর্তমানেও বাঙালি হিন্দু নারীরা পূজার সময় এই শাড়ি পরিধান করেন। গারদ শাড়ির বিশেষত্ব হল এটিকে একটি সাধারণ ঐতিহ্যবাহী "খাই মাড়" দেওয়া হয় এবং অবশেষে 'প্যাট' নামক একটি বিশেষ আকারে ভাঁজ করা হয়।
রঘুনাথগঞ্জ ও মুরারাই অঞ্চলের তাঁতি সম্প্রদায়, এই শাড়ি সর্বপ্রথম তৈরি করে। ২০২৪ খ্রিস্টাব্দের তথ্য অনুসারে, পশ্চিমবঙ্গের মুর্শিদাবাদ ও বীরভূম জেলায় ৬০০ টির বেশি তাঁত গরদ শাড়ি বুননের সঙ্গে যুক্ত রয়েছে। ২০১৮-১৯ অর্থবর্ষে, গরদ শাড়ির বার্ষিক আয় ছিল ₹১৪.৯৬ কোটি।
মালবেরি রেশমে সেরিসিন নামক প্রাকৃতিক আঠা রয়েছে। আঠা অপসারণের জন্য সোডা ও জল দিয়ে সিল্কের সুতা সিদ্ধ করা হয়। সিদ্ধ করার পর অবশিষ্ট তরলের মধ্যে আঠা থাকে। কাঁচা রেশমকে থেকে আঠা অপসারণের মাধ্যমে ব্যবহার উপযোগী করার প্রক্রিয়া হল ডিগমিং, যা তাঁতিদের ভাষায় "গদ" হিসাবে পরিচিত। তাঁতিদের মতে, বাংলায় "গাদ" শব্দ থেকে "গরদ" নামের (শাড়ির) উৎপত্তি হয়েছে। শাড়ির "গরদ" নামটি মনের উজ্জ্বলতা ও পবিত্রতার সাথে জড়িত।
মুর্শিদাবাদ জেলার রেশম শিল্প বেশ পুরনো, গত তিন শতাব্দী ধরে রেশম শিল্প ছিল প্রধান শিল্প। প্রাক-ব্রিটিশ যুগে জেলাটি রেশমের জন্য সুনাম অর্জন করেছিল। সেই সময়ে, রেশম শিল্পের প্রধান কেন্দ্র ছিল মুর্শিদাবাদের কসিমবাজার, যেখানে কোম্পানি প্রায় ১৬৫৮ খ্রিস্টাব্দে একটি কারখানা চালু হয়। শুরুতে, কারখানার কার্যক্রমটি সীমিত পরিসরে ছিল। কসিমবাজার ছিল বাংলার রেশমের সাধারণ বাজার; এখান থেকে এশিয়ার একটি বড় অংশ জুড়ে রপ্তানি হত।
উনিশ শতকের শেষের দিকে গরদ বস্ত্র বয়ন শুরু হয়। বর্তমান মুর্শিদাবাদ জেলার মির্জাপুরে এই শাড়ি প্রথম বোনা হয়। এই বিখ্যাত বস্ত্রের উদ্ভাবন করেন মির্জাপুরের তাঁতি মৃত্যুঞ্জয় সরকার। অতীতে এই শাড়ি আভিজাত্যের প্রতীক ছিল। বিভিন্ন প্রতিযোগিতা ও প্রদর্শনীতে গরদ বুননের দক্ষতার জন্য মির্জাপুরের শাশ্বনকোশেখর গম্ভীরা, মনোরঞ্জন পোস্তি, শ্যাম সাহানা ও মণীন্দ্র বিরল বিজয়ী হয়েছেন।
রাজনীতিবিদ পদ্মজা নাইডু ১৯৫৬-৬৭ খ্রিষ্টাব্দের মধ্যে পশ্চিমবঙ্গের রাজ্যপাল ছিলেন, তিনি শুধুমাত্র শ্যাম সাহানার বোনা গরদ শাড়ি পরিধান করতেন। এরপর থেকে, এই শাড়িগুলি বাংলার প্রাক্তন রাজ্যপালের নামের সঙ্গে মিল রেখে "পদ্মজা" নামেও জনপ্রিয় হয়ে ওঠে। এছাড়াও, ইন্দিরা গান্ধী নিয়মিত মির্জাপুর থেকে গরদের শাড়ি সংগ্রহ করতেন।
স্বাভাবিক কম্পাঙ্ক

স্বাভাবিক কম্পাঙ্ক হলো বাহ্যিক বল বা উত্তেজনার শূন্যতায় একটি কম্পনশীল যন্ত্রের কম্পনের হার বা কম্পাঙ্ক। কোনো যন্ত্রে স্বাভাবিক কম্পাঙ্কের বল বা উত্তেজনা প্রয়োগ করা হলে অনুনাদ ঘটে।
স্বাভাবিক কম্পাঙ্ক বিভিন্ন প্রাসঙ্গে গুরুত্বপূর্ণ ও উল্লেখ্যযোগ্য, যেমন একটি আদর্শ স্প্রিং ও ক্ষুদ্র-কোণ অনুমানের সাহায্যে ব্যাখ্যাকৃত দোলকের সরল স্পন্দন গতি এবং আরএলসি বর্তনীর অনুনাদ।
ভূতপরী

ভূতপরী ২০২৪ সালের বাংলা ভাষার ভারতীয় ভৌতিক ক্রাইম-থ্রিলার চলচ্চিত্র। এটি পরিচালনা করেছেন সৌকর্য ঘোষাল। সুরিন্দর ফিল্মসের ব্যানারে প্রযোজনা করেছেন নিসপাল সিং ও সুরিন্দর সিং। প্রধান চরিত্রে অভিনয় করেছেন জয়া আহসান, ঋত্বিক চক্রবর্তী, সুদীপ্তা চক্রবর্তী, শান্তিলাল মুখোপাধ্যায় ও বিষান্তক মুখোপাধ্যায়। চলচ্চিত্রটি ২০২৪ সালের ৯ ফেব্রুয়ারি ভারতের প্রেক্ষাগৃহে মুক্তি পায়।
চলচ্চিত্রটি ২০২৪ সালের ৯ ফেব্রুয়ারি ভারতের প্রেক্ষাগৃহে মুক্তি পায়।
২ জানুয়ারি ছবিটির প্রথম দর্শন প্রকাশ করা হয়েছিল। ২০২৪ সালের ১৯ জানুয়ারি অফিসিয়াল ট্রেলার প্রকাশিত হয়েছিল।
শেলিম হুসেন

শেলিম হুসেন (জন্ম ২০ ফেব্রুয়ারি ১৯৭৩) একজন বাংলাদেশী বংশোদ্ভূত ব্রিটিশ উদ্যোক্তা, এবং ইউরো ফুডসের প্রতিষ্ঠাতা, চেয়ারম্যান এবং ব্যবস্থাপনা পরিচালক।
হুসেন বাংলাদেশে জন্মগ্রহণ করেন এবং ১৯৮৫ সালে তার চাচা ও খালা তাকে যুক্তরাজ্যে নিয়ে আসেন। লন্ডনে এক বছর থাকার পর, তার চাচা ১৯৮৬ সালে কার্ডিফে চলে আসেন, যখন তার বয়স ১১, এবং তিনি ক্যাথেস হাই স্কুলে ভর্তি হন।
১৭ বছর বয়সে, হুসেন গাবালফার ইন্ডিয়ান ওশিন রেস্টুরেন্টে ওয়েটার হিসেবে কাজ শুরু করেন। ১৯৯১ সালের দিকে, ১৮ বছর বয়সে, যখন স্থানীয় চিংড়ি সরবরাহকারী ব্যবসার গুটিয়ে চলে যায়, বাজারে একটি ফাঁক দেখে, হুসেন ২০ পাউন্ড দিয়ে ছয় কেস চিংড়ি কিনে সেগুলি বিক্রি করেন। রেস্তোরাঁয় ওয়েটার হিসাবে সন্ধ্যায় কাজ করার পাশাপাশি তিনি কোলেগ গ্লান হাফ্রেন কলেজে তার এ লেভেলে পড়া চালিয়ে যান। তিনি বাজারে চিংড়ি সরবরাহের এই সুযোগ লাগিয়ে তার বন্ধুর সাথে হিমায়িত চিংড়ির ব্যবসা চালিয়ে যান। তিনি মাত্র ২০ পাউন্ড প্রাথমিক মূলধন নিয়ে ব্যবসা শুরু করেছিলেন। পরে তার ব্যবসার বার্ষিক টার্নওভার প্রায় £৮০ মিলিয়ন পাউন্ডে দাড়ায় ২০১০ সাল পর্যন্ত।
১৯৯৩ সালে, হুসেন ইউরো ফুডস (ইউকে) গঠন করেন এবং তারপর থেকে কোম্পানিটি দ্রুত বৃদ্ধি পেতে থাকে। তিনি ২০০ জনেরও বেশি কর্মী নিয়োগ করেছেন এবং তার নিউপোর্ট, বার্কিং এবং সান্ডারল্যান্ডে খাদ্য প্রক্রিয়াকরণ ইউনিট রয়েছে। হুসেন নিউপোর্ট-ভিত্তিক ইউরো ফুডসের প্রধান নির্বাহী, সেইসাথে এশিয়ায় £২০ মিলিয়ন পাউন্ডের মত সহায়ক ব্যবসা রয়েছে। বাংলাদেশে তার একটি নতুন প্ল্যান্ট এবং চারটি কারখানা রয়েছে এবং নিউইয়র্ক সিটিতে একটি সহায়ক প্রতিষ্ঠান চালু করেছেন। তিনি ওয়েলসে সম্পত্তি উন্নয়ন ব্যবসায় বিনিয়োগ করেছেন। বর্তমানে তিনি নিম্নলিখিত কোম্পানিগুলোর প্রতিষ্ঠাতা, চেয়ারম্যান এবং ব্যবস্থাপনা পরিচালক: ইউরো ফুডস (ইউকে) লিমিটেড, এস অ্যান্ড বি ডেভেলপমেন্ট লিমিটেড, এসআরএস পোল্ট্রি লিমিটেড (২০০৩ সালের শেষের দিকে শুরু), ইউরেশিয়া ফুড প্রসেসিং (বিডি) লিমিটেড (বাংলাদেশ), ইউরো, লিনেন সার্ভিস (ইউকে) লিমিটেড, হরাইজন সীফুড লিমিটেড, সাইডোলা এন্টারপ্রাইজ, ইউরো ফুডস (বিডি) লিমিটেড এবং রোসেমকো ফুডস লিমিটেড (বিডি)। সমস্ত কারখানার বিন্যাসে সর্বাধুনিক মেশিন রয়েছে এবং এইচএসিসিপি নিয়ম মেনে চলে।
২০০৩ সালে, হুসেন ওয়েলসে ব্যবসায়িক সেবার জন্য ২০০৩ সালের নিউ ইয়ার অনার্সে অর্ডার অফ দ্য ব্রিটিশ এম্পায়ার (এমবিই) সদস্য হন। ২০০৩ সালে, তিনি "ইস্টার্ন আই" ইয়াং অ্যাচিভার অ্যাওয়ার্ড জিতেছিলেন, যা প্রিন্স চার্লস, দ্য প্রিন্স অফ ওয়েলস দ্বারা উপস্থাপিত হয়েছিল এবং তিনি এশিয়ান জুয়েল অ্যাওয়ার্ডে ইয়াং অ্যাচিভারের জন্য মনোনীত হন। ২০০৫ সালে, তিনি ফার্দার এডুকেশনের প্রাক্তন শিক্ষার্থীদের মধ্য থেকে এওসি গোল্ড অ্যাওয়ার্ড জিতেছেন। ২০১১ সালে, তিনি ডেভিড ক্যামেরনের ভিডিও বার্তায় উপস্থাপিত ব্রিটিশ কারি অ্যাওয়ার্ডে বছরের সেরা ব্যক্তিত্বে ভূষিত হন।
ফু মিং

ফু মিং (জন্ম ৫ জানুয়ারি ১৯৮৩) একজন চীনা ফুটবল রেফারি। ২০১৪ সাল থেকে তিনি ফিফার একজন পূর্ণাঙ্গ আন্তর্জাতিক রেফারি। তিনি নানজিং ইউনিভার্সিটি অব অ্যারোনটিক্স অ্যান্ড অ্যাস্ট্রোনটিক্সের জিনচেং কলেজের শিক্ষক।
২৩ ফেব্রুয়ারি ২০১৯-এ ঘোষণা করা হয়েছিল যে ফু মিংকে চীনের পেশাদার রেফারিদের একজন হওয়ার জন্য সিএফএ দ্বারা নিয়োগ করা হয়েছে।
মা নিং (রেফারি)

মা নিং (জন্ম ১৪ জুন ১৯৭৯) একজন চীনা ফুটবল রেফারি। তিনি ২০১১ সাল থেকে ফিফার একজন পূর্ণাঙ্গ আন্তর্জাতিক রেফারি।
তিনি উক্সি ভোকেশনাল অ্যান্ড টেকনিক্যাল কলেজের শিক্ষক।
৯ মে ২০১৫-এ, মা ব্যাপক বিতর্কের সৃষ্টি করেছিলেন কারণ তিনি চাইনিজ সুপার লিগে সাংহাই এসআইপিজি এবং সাংহাই শেনহুয়া- এর মধ্যে একটি সাংহাই ডার্বিতে ৩ জন শেনহুয়া খেলোয়াড়কে বিদায় করেছিলেন, খেলাটি এসআইপিজি-এর কাছে ৫–০ ব্যবধানে শেষ হয়েছিল।
২৩ ফেব্রুয়ারি ২০১৯-এ ঘোষণা করা হয়েছিল যে মা নিংকে চীনের পেশাদার রেফারিদের একজন হওয়ার জন্য সিএফএ দ্বারা নিয়োগ করা হয়েছে।
১৯ মে ২০২২-এ, মা নিং ২০২২ ফিফা বিশ্বকাপের জন্য ৩৬ জন রেফারির একজন নির্বাচিত হন, ২০০২ সালে লু জুনের পর এটি অর্জনকারী দ্বিতীয় চীনা রেফারি হয়ে ওঠেন।
২১শে আগস্ট ২০২২-এ, উহান ইয়াংজি রিভার এবং হেনান সোংশান লংমেনের মধ্যে একটি চাইনিজ সুপার লিগের খেলা চলাকালীন, মা ইচ্ছাকৃতভাবে সোংশান লংমেনের স্ট্রাইকার হেনরিক ডৌরাডোর দ্বারা ছিটকে পড়েন, যাকে পরবর্তীতে হিংসাত্মক আচরণের জন্য বিদায় করা হয়েছিল। পরে খেলাটির ফলাফল ২–২ গোলে শেষ হয়। পাঁচ দিন পরে, চাইনিজ এফএ ডৌরাডোকে ১২ মাসের সাসপেনশন ঘোষণা করেছিল, যা চাইনিজ সুপার লিগের ইতিহাসে সবচেয়ে কঠিন শাস্তি ছিল।
লালমাথা টিয়া

লালমাথা টিয়া (Psittacula cyanocephala) হল সিট্টাসিডি পরিবারের টিয়া একটি প্রজাতি। এটি ভারতীয় উপমহাদেশের কাছে এন্ডেমিক এবং একসময় সুনির্দিষ্ট হিরামন টিয়া পাখি ("পি. রোজাটা") বলে মনে করা হত। সম্পূর্ণ প্রজাতিতে উন্নীত হওয়ার আগে। আলুবোখারা-মাথা টিয়াগুলি ঝাঁকে ঝাঁকে পাওয়া যায়, পুরুষদের মাথা গোলাপী বেগুনি এবং স্ত্রীদের মাথা ধূসর। তারা তাদের স্বাতন্ত্র্যসূচক কল দ্বারা সংসর্গী বাঁক এবং বাঁক সঙ্গে দ্রুত উড়ে। বাংলাদেশের বন্যপ্রাণী আইনে এ প্রজাতিটি সংরক্ষিত।
ইয়োশিমি ইয়ামাশিতা

ফ্রান্সে ২০১৯ ফিফা মহিলা বিশ্বকাপে তিনি ছিলেন একজন ফিক্সচার। এছাড়াও তিনি ২০২০ গ্রীষ্মকালীন অলিম্পিক-এ,
সাঘির হোসেন

গাজী সাঘির হোসেন (জন্ম ১৯ আগস্ট ১৯৮৬) হলেন একজন বাংলাদেশী উইকেট-রক্ষক ব্যাটসম্যান। ২০০৫ সালে পূর্বাঞ্চল বনাম বাংলাদেশ ক্রিকেট বোর্ড একাদশ খেলায় প্রথম-শ্রেণীর ক্রিকেটে যার অভিষেক হয়। তিনি একজন ডানহাতি ব্যাটসম্যান।
তিনি জাতীয় ক্রিকেট লীগে খুলনা বিভাগ ও ঢাকা বিভাগের প্রতিনিধিত্ব করেন এবং ঘরোয়া টি-টোয়েন্টি ক্রিকেটে ঢাকা মেট্রোপলিসের প্রতিনিধিত্ব করেন।
ফেব্রুয়ারী ২০০৫ সালে, তিনি খুলনা বিভাগের হয়ে লিস্ট এ তে আত্মপ্রকাশ করেন। জুন ২০০৮ সালে, তিনি বাংলাদেশ এ এর হয়ে টি-টোয়েন্টি অভিষেক করেন।
হোসেনের নামে প্রথম-শ্রেণীতে ৩৫০০ রান রয়েছে। তিনি বাংলাদেশ এ দলের হয়েও খেলেছেন এবং ২০০৯ সালে ওয়েস্ট ইন্ডিজের বিপক্ষে সফরে প্রথম সাফল্য পান। রিজার্ভ উইকেটরক্ষক হিসেবে বেশ কয়েকবার তাকে দলে নেওয়া হয়েছে, মুশফিকুর রহিমের ব্যাক আপ কিন্তু এখন পর্যন্ত কোনো আন্তর্জাতিক ম্যাচে তার কোন খেলা খেলেনি।
মোশতাক খান

মোশতাক হোসেন খান একজন ব্রিটিশ-বাংলাদেশী অর্থনীতিবিদ এবং লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজ (এসওএএস) এর অর্থনীতির অধ্যাপক। তার কাজ দরিদ্র দেশের অর্থনীতির উপর দৃষ্টি নিবদ্ধ করে; এর মধ্যে প্রাতিষ্ঠানিক অর্থনীতি এবং দক্ষিণ এশিয়ার উন্নয়নের ক্ষেত্রে উল্লেখযোগ্য অবদান তার রয়েছে। খান রাজনৈতিক বন্দোবস্তের ধারণাও তৈরি করেছিলেন, যা একটি রাজনৈতিক অর্থনীতির কাঠামো, যা তুলে ধরে যে কীভাবে বিভিন্ন শ্রেণী বা গোষ্ঠীর মধ্যে সাংগঠনিক ও রাজনৈতিক ক্ষমতার বন্টন বিভিন্ন দেশের নীতি ও প্রতিষ্ঠানকে প্রভাবিত করে।
অক্সফোর্ডের কর্পাস ক্রিস্টি কলেজে প্রদর্শক হিসাবে শিক্ষিত, খান ১৯৮১ সালে দর্শন, রাজনীতি এবং অর্থনীতিতে প্রথম শ্রেণীর বিএ ডিগ্রি অর্জন করেন ১৯৮২ সালে, তিনি কিংস কলেজ, কেমব্রিজ থেকে তার এমফিল করেন, যেখান থেকে তিনি পিএইচডিও সম্পন্ন করবেন ১৯৮৯ সালে। 
১৯৯০ থেকে ১৯৯৬ সাল পর্যন্ত, খান সিডনি সাসেক্স কলেজ, কেমব্রিজে অর্থনীতির সভ্য এবং প্রভাষক এবং কেমব্রিজের উন্নয়ন অধ্যয়নের সহকারী পরিচালক ছিলেন, যা অন্যান্যদের মধ্যে জন টয়ে এবং হা-জুন চ্যাং দ্বারা অধিষ্ঠিত একটি মর্যাদাপূর্ণ পদ। ১৯৯৬ সালে, খান এসওএএস এ যোগদান করেন, যেখানে তাকে ২০০৫ সালে অধ্যাপক করা হয়। 
তার উচ্চশিক্ষায়তনিক কর্মজীবন ছাড়াও, খানকে বিশ্বব্যাংক, ডিএফআইডি, ইউএনডিপি এবং এশিয়ান ডেভেলপমেন্ট ব্যাংকের মত অনেক আন্তর্জাতিক প্রতিষ্ঠান পরামর্শদাতা হিসাবে নিয়োগ করেছেন। তাছাড়া তিনি চুলালংকর্ন ও ঢাকা বিশ্ববিদ্যালয়ে ভিজিটিং প্রফেসর হিসেবে দায়িত্ব পালন করেছেন। তার বেশ কয়েকটি প্রবন্ধ পুরস্কার জিতেছে, যার মধ্যে রয়েছে "হ্যান্স সিঙ্গার প্রাইজ" এবং "ফ্রাঙ্ক ক্যাস প্রাইজ" । এছাড়াও, তিনি বিবিসির বাংলা সার্ভিস সম্প্রচারের নিয়মিত ভাষ্যকার। 
খানের গবেষণা হেটেরোডক্স প্রাতিষ্ঠানিক রাজনৈতিক অর্থনীতিতে উল্লেখযোগ্য অবদান রেখেছে; বিশেষ করে, তিনি ব্রেটন উডস প্রতিষ্ঠান এবং অনেক বেসরকারী সংস্থার ""সুশাসনের" ঐক্যমত্য" হিসাবে যাকে পুঙ্খানুপুঙ্খ সমালোচনা করেন তার বিষয়ে। বেশ কয়েকটি প্রকাশনায়, তিনি এই বিশ্বাসকে চ্যালেঞ্জ করেছেন যে ভাড়া, দুর্নীতি এবং ভাড়া চাওয়ার আচরণ নির্মূলের পাশাপাশি গণতন্ত্রীকরণ এবং বিকেন্দ্রীকরণ সফল উন্নয়নের "পূর্বশর্ত" উপস্থাপন করে। তার মতে, এর কোনো ঐতিহাসিক প্রমাণ নেই; প্রকৃতপক্ষে, তিনি দাবি করেন যে সমস্ত প্রমাণ বিপরীত কারণের দিক নির্দেশ করে, যাতে 'সুশাসন' হচ্ছে "ফলাফল" বৃদ্ধির কারণের পরিবর্তে।
পরিবর্তে, তিনি "রূপান্তর সম্ভাবনার" গুরুত্বের উপর জোর দেন, এটি হল রাজ্যের ক্ষমতা যা ভাড়া চাওয়ার আচরণকে ব্যবহারে রূপান্তরিত করে যা বৃদ্ধির জন্য সহায়ক। ফলস্বরূপ, উল্লেখযোগ্য উদাহরণের মধ্যে রয়েছে তাইওয়ান এবং দক্ষিণ কোরিয়া যেখানে রাজ্যগুলি ব্যাপকভাবে হস্তক্ষেপ করেছে এবং আরও বৃদ্ধির জন্য পৃষ্ঠপোষক-খদ্দের সম্পর্ক ব্যবহার করেছে।
উইকি লাভস ফোকলোর

উইকি লাভস ফোকলোর (ডব্লিউএলএফ) হলো ফেব্রুয়ারী মাসে অনুষ্ঠিত একটি বার্ষিক আন্তর্জাতিক ফটোগ্রাফিক প্রতিযোগিতা যা বিশ্বব্যাপী স্থানীয় উইকিমিডিয়ার সহযোগী এবং উইকিপিডিয়ানদের সহায়তায় উইকিমিডিয়া আন্দোলন সদস্যরা বিশ্বব্যাপী আয়োজন করে। অংশগ্রহণকারীরা তাদের অঞ্চলের স্থানীয় লোকসংস্কৃতি এবং অস্পষ্ট ঐতিহ্যের ছবি তোলে এবং সেগুলো উইকিমিডিয়া কমন্সে আপলোড করে। ইভেন্টের উদ্দেশ্য হলো বিশ্বব্যাপী লোকজ্ঞান ঐতিহ্যকে নথিভুক্ত করা একটি লক্ষ্য নিয়ে লোকেদের তাদের স্থানীয় লোকসংস্কৃতির মিডিয়া ছবি তুলতে উৎসাহিত করা এবং তাদের একটি বিনামূল্যে লাইসেন্সের অধীনে রাখা যা শুধুমাত্র উইকিপিডিয়াতেই নয় সর্বত্র সকলের দ্বারা পুনরায় ব্যবহার করা যেতে পারে।
হুয়ানলু সানচেস

হুয়ান লুইস সানচেস ভেলাস্কো (; জন্ম: ১৫ আগস্ট ২০০৩; হুয়ানলু সানচেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়ার হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।
২০১৯ সালে, সানচেস স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।
হুয়ান লুইস সানচেস ভেলাস্কো ২০০৩ সালের ১৫ই আগস্ট তারিখে স্পেনের সেভিলে জন্মগ্রহণ করেছেন এবং সেখানেই তার শৈশব অতিবাহিত করেছেন।
সানচেস স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৮ এবং স্পেন অনূর্ধ্ব-১৯ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ৪ বছরে ১৪ ম্যাচে অংশগ্রহণ করে ২টি গোল করেছেন।
শাহাবুদ্দিন আহমেদ (রাষ্ট্রদূত)

শাহাবুদ্দিন আহমেদ, একজন বাংলাদেশী বেসামরিক কর্মচারী এবং জাপানে বাংলাদেশের রাষ্ট্রদূত। তিনি খাদ্য মন্ত্রণালয়ের সাবেক সচিব।
আহমেদ ১৯৬০ সালে ভোলা জেলা, পূর্ব পাকিস্তান, পাকিস্তানে জন্মগ্রহণ করেন। তিনি যথাক্রমে ১৯৮১ এবং ১৯৮২ সালে ঢাকা বিশ্ববিদ্যালয় থেকে মৃত্তিকা বিজ্ঞানে স্নাতক এবং স্নাতকোত্তর ডিগ্রি অর্জন করেন। তিনি বার্মিংহাম ইউনিভার্সিটি থেকে ডেভেলপমেন্ট ফাইন্যান্সে দ্বিতীয়বার স্নাতকোত্তর করেছেন।
আহমেদ ১৯৮৬ সালে বাংলাদেশ সিভিল সার্ভিসে যোগদান করেন
২০০৯ সালের সেপ্টেম্বরে, আহমেদ সিনিয়র সহকারী সচিব থেকে উপসচিব পদে উন্নীত হন।
আহমেদ ২০১৭ সালের ডিসেম্বরে অর্থ মন্ত্রণালয় থেকে খাদ্য মন্ত্রণালয়ের ভারপ্রাপ্ত সচিব নিযুক্ত হন। ডিসেম্বর ২০১৭ থেকে ডিসেম্বর ২০১৯ পর্যন্ত, আহমেদ খাদ্য মন্ত্রণালয়ের সচিব ছিলেন। এপ্রিল ২০১৯-এ, তিনি সরকারী কর্মচারীদের প্রকল্পের সক্ষমতা বৃদ্ধির জন্য অর্থ প্রদান করা ক্রাইসিস এক্সিকিউটিভ প্রোগ্রামে নেতৃত্ব দেওয়ার জন্য হার্ভার্ড বিশ্ববিদ্যালয় পরিদর্শন করেছিলেন। তিনি তার পরিবারকে সাথে নিয়ে যান যার খরচ তিনি বহন করেন।
আহমেদকে তিন বছরের মেয়াদে অবসর-পরবর্তী ছুটিতে থাকাকালীন ২০২০ সালের মার্চ মাসে জাপানে বাংলাদেশের রাষ্ট্রদূত নিযুক্ত করা হয়েছিল। তিনি রাষ্ট্রদূত রাবাব ফাতিমার স্থলাভিষিক্ত হন, যিনি জাতিসংঘে বাংলাদেশের স্থায়ী প্রতিনিধি নিযুক্ত হন। তিনি ফ্যাশন ওয়ার্ল্ড টোকিওতে বাংলাদেশ বুথ উদ্বোধন করেন এবং বাংলাদেশে জাপানকে আরও বিনিয়োগের আহ্বান জানান। তিনি বাংলাদেশ থেকে আরও কর্মী নিয়োগের জন্যও জাপানের প্রতি আহ্বান জানিয়েছেন।
তাসনুভা আনান শিশির

তাসনুভা আনান শিশির হলেন একজন বাংলাদেশী রূপান্তরিত লিঙ্গের অধিকার কর্মী, মডেল, অভিনেত্রী এবং সংবাদ উপস্থাপিকা, যিনি ৮ মার্চ, ২০২১ তারিখে বাংলাদেশের প্রথম প্রকাশ্যে রূপান্তরিত লিঙ্গের সংবাদ উপস্থাপিকা হয়েছিলেন 
শিশির এই বছর দুটি ফিচার চলচ্চিত্র, অনন্য মামুনের "কসাই", যেখানে তিনি একজন গোয়েন্দা চরিত্রে অভিনয় করেছেন, এবং সৈয়দ শাহরিয়ার পরিচালিত "গোল" এ দেখা যাবে। চলচ্চিত্রটি শিশির অভিনীত একজন মহিলা কোচের সংগ্রামকে ঘিরে আবর্তিত হয়েছে।
মোহাম্মদ আরিফুল ইসলাম (সাতারু)

মোহাম্মদ আরিফুল ইসলাম (জন্ম ১০ জানুয়ারী ১৯৯৯) একজন বাংলাদেশী সাঁতারু। তিনি ২০২০ গ্রীষ্মকালীন অলিম্পিকে পুরুষদের ৫০ মিটার ফ্রিস্টাইলে প্রতিদ্বন্দ্বিতা করেছিলেন।
সোহেল হোসেন

সোহেল হোসেন (জন্ম ২৭ আগস্ট ১৯৭৯) হলেন একজন বাংলাদেশী প্রথম-শ্রেণীর ক্রিকেটার, যিনি ঢাকা বিভাগের হয়ে খেলেছেন।
মোহাম্মদ ফাহাদ রহমান

মোহাম্মদ ফাহাদ রহমান (জন্ম ২০০৩) একজন বাংলাদেশী দাবা খেলোয়াড়।
রহমান দাবা বিশ্বকাপ ২০১৯ এর জন্য যোগ্যতা অর্জন করেন, যেখানে তিনি প্রথম রাউন্ডে দ্বিতীয় বাছাই অনিশ গিরির কাছে পরাজিত হন।
রহমানের বিশ্বকাপের সময় ইগর রাউসিসের কোচ হওয়ার কথা ছিল, কিন্তু রাউসিস স্ট্রাসবার্গ ওপেনে প্রতারণার শিকার হন এবং বাংলাদেশ দাবা ফেডারেশন রাউসিসের সাথে সম্পর্ক ছিন্ন করে।
গোলাম মাবুদ

গোলাম মাবুদ (জন্ম ১০ অক্টোবর ১৯৮৪) একজন বাংলাদেশী ক্রিকেটার। তিনি ২০০১/০২ থেকে ২০১২/১৩ পর্যন্ত ৭৯টি প্রথম-শ্রেণীর এবং ৫৫ টি লিস্ট এ ম্যাচ খেলেছেন। ইন্ডিয়ান ক্রিকেট লিগের (আইসিএল) জন্য তিনি ঢাকা ওয়ারিয়র্সের দলেরও অংশ ছিলেন। প্রাথমিকভাবে আইসিএল-এ যোগদানের জন্য বাংলাদেশ ক্রিকেট বোর্ড (বিসিবি) কর্তৃক দশ বছরের নিষেধাজ্ঞার সম্মুখীন হওয়ার পর, মাবুদ ১৩ জন খেলোয়াড়ের একজন ছিলেন, যারা জুন ২০০৯ সালে আইসিএলের সাথে তাদের সম্পর্ক ছিন্ন করেছিলেন
খিরোজা রায়

খিরোজা রায় (জন্ম ১৪ আগস্ট ১৯১০, মৃত্যু তারিখ অজানা) ছিলেন একজন ভারতীয় ক্রিকেটার। তিনি ১৯৩৯ থেকে ১৯৪১ সালের মধ্যে বাংলার হয়ে তিনটি প্রথম-শ্রেণীর ম্যাচ খেলেন।
সালাহউদ্দিন (চলচ্চিত্র পরিচালক)

সালাহউদ্দিন (৩০ মার্চ, ১৯২৬২৬ অক্টোবর, ২০০৩) ছিলেন একজন বাংলাদেশী চলচ্চিত্র পরিচালক।
"যে নদী মারুপথে" (১৯৬১) চলচ্চিত্রের মাধ্যমে সালাহউদ্দিন পরিচালনায় আত্মপ্রকাশ করেন। এরপর তিনি "সুর্যস্নান" (১৯৬২) তৈরি করেন। তাঁর সবচেয়ে উল্লেখযোগ্য কাজ ছিল "রূপবান" (১৯৬৫) চলচ্চিত্র, যেটি একটি লোক কাহিনীর উপর ভিত্তি করে নির্মিত হয়েছিল।
মাইকেল রোজারিও

মাইকেল রোজারিও (১৮ জানুয়ারী ১৯২৬ - ১৮ মার্চ ২০০৭) ক্যাথলিক চার্চের একজন বাংলাদেশী প্রধান পুরোহিত ছিলেন, যিনি ১৯৭৭ থেকে ২০০৫ সাল পর্যন্ত ঢাকার আর্চবিশপ হিসেবে দায়িত্ব পালন করেছিলেন। তিনি ১৯৬৮ থেকে ১৯৭৭ সাল পর্যন্ত দিনাজপুরের বিশপ ছিলেন।
মাইকেল রোজারিও ১৮ জানুয়ারি ১৯২৬ সালে ব্রিটিশ ভারতের বেঙ্গল প্রেসিডেন্সির শুলপুরে জন্মগ্রহণ করেন।
তিনি ২২ ডিসেম্বর ১৯৫৬-এ পুরোহিত নিযুক্ত হন।
১৯৬৮ সালের ৫ সেপ্টেম্বর, পোপ ষষ্ঠ পল তাকে দিনাজপুরের বিশপ নিযুক্ত করেন।
তিনি ৮ ডিসেম্বর দিনাজপুরে আর্চবিশপ কস্তান্তে মালটোনির কাছ থেকে তাঁর বিশপসম্বন্ধীয় অভিষেক গ্রহণ করেন, যিনি পাকিস্তানের ধর্মপ্রচারক ননসিও।
১৯৭৮ থেকে ২০০৫ সাল পর্যন্ত তিনি বাংলাদেশের ক্যাথলিক বিশপস সম্মেলনের সভাপতি ছিলেন।
১৯৮৫ সালে তিনি বিশ বছর পর দ্বিতীয় ভ্যাটিকান কাউন্সিলের অভ্যর্থনা মূল্যায়ন করার জন্য পোপ দ্বিতীয় জন পল দ্বারা রোমে একত্রিত ১৬৫ জন বিশপের সভায় যোগদান করেন। তিনি অন্যান্য ধর্মকে বোঝার জন্য কাউন্সিলের আহ্বানকে আন্ডারলাইন করেন। তিনি বলেছিলেন যে আন্তঃধর্মীয় কথোপকথনে "আমরা আবিষ্কার করেছি যে, আমাদের মতো, তারা বস্তুবাদী স্রোতে বিশ্বাসের বাস্তববাদী এবং সৃজনশীল বিকল্প দিতে চায়।"
পোপ ষোড়শ বেনেডিক্ট ৯ জুলাই ২০০৫ তারিখে তার বার্ধক্যজনিত পদত্যাগ গ্রহণ করেন।
১৮ মার্চ ২০০৭ সালে ঢাকার অ্যাপোলো হাসপাতালে তিনি মারা যান।
রিমা সুলতানা রিমু

রিমা সুলতান রিমু (জন্ম ২০০২) একজন বাংলাদেশী নারী অধিকার কর্মী এবং কক্সবাজারে লিঙ্গ-প্রতিক্রিয়াশীল মানবিক পদক্ষেপের পক্ষে উকিল৷ ২০২০-এর বিবিসি-এর ১০০ নারীর একজন হিসেবে তার নাম ছিল।
রিমু ২০০২ সালে বাংলাদেশের চট্টগ্রাম বিভাগের কক্সবাজার জেলার রামুতে একটি কৃষক পরিবারে জন্মগ্রহণ করেন। 
২০১৮ সালে, রিমু গ্লোবাল নেটওয়ার্ক অফ উইমেন পিসবিল্ডার্স (জিএনডব্লিউপি) এর মধ্যে শান্তির জন্য তরুণ নারী নেতাদের সাথে যোগ দেন, স্থানীয় বেসরকারী সংস্থা জাগো নারী উন্নয়ন সংস্থা (জেএনইউএস) এর সহযোগিতায় এবং ইউএন ওমেন দ্বারা সমর্থিত। এই ভূমিকার অংশ হিসেবে, তিনি প্রথমে কক্সবাজারে রোহিঙ্গা শরণার্থী শিবির পরিদর্শন করেন যখন জেএনইউএস-এর সাক্ষরতা এবং সংখ্যাতাত্ত্বিক উদ্যোগে অংশ নেন। পরবর্তীকালে তিনি বালুখালী ক্যাম্পে বসবাসরত রোহিঙ্গা শিশুদের কাছে পৌঁছে দেওয়ার জন্য আনুষ্ঠানিক সাহিত্য ও সংখ্যাতাত্ত্বিক প্রশিক্ষণ কোর্স তৈরি করতে সাহায্য করেন এবং দেখা যায় যে ১২ বছরের কম বয়সী ৫০% রোহিঙ্গা শিশু কোন আনুষ্ঠানিক শিক্ষা গ্রহণ করছে না। 
উদ্বাস্তুদের সাথে তার কাজের পাশাপাশি, রিমু কক্সবাজারে উদ্বাস্তু এবং স্থানীয় জনগণের মধ্যে মধ্যস্থতা এবং পুনরুদ্ধারের কাজের জন্যও পরামর্শ দিয়েছেন, যেখানে উদ্বাস্তুদের আগমনের আগে জেলায় উচ্চ মাত্রার দারিদ্র্যের কারণে উত্তেজনা ছিল। সাহিত্য ও সংখ্যাতাত্ত্বিক শিক্ষার বিষয়ে রিমুর উদ্যোগ, সেইসাথে বাল্যবিবাহ, যৌতুক এবং গার্হস্থ্য নির্যাতনের বিষয়গুলি সম্পর্কে সচেতনতা ছড়িয়ে দেয়ার কাজ কক্সবাজারের নারী বা উদ্বাস্তু নির্বিশেষে সবার মধ্যে করা হয়। এসব বিষয়ে সচেতনতা ছড়িয়ে দিতে রিমু রেডিও সম্প্রচার ও নাটকও ব্যবহার করেছেন। 
রিমু বাংলাদেশের প্রধানমন্ত্রী শেখ হাসিনাকে তার অনুপ্রেরণা হিসেবে উল্লেখ করেছেন। 
২০২০ সালে, রিমু বিবিসির ১০০ নারীর একজন হিসাবে নামকরণ করা হয়েছিল; রিনা আক্তারের পাশাপাশি সেই বছর স্বীকৃতি পাওয়া দুই বাংলাদেশি নারীর একজন তিনি।
ইফতেখার নাঈম

ইফতেখার নাঈম আহমেদ (জন্ম ২০ নভেম্বর ১৯৮৮) একজন বাংলাদেশী ক্রিকেটার। মার্চ ২০০৭ তারিখে ২০০৬-০৭ জাতীয় ক্রিকেট লীগ ওয়ান-ডেতে বরিশাল বিভাগের হয়ে তার লিস্ট এ অভিষেক হয়। ২২ এপ্রিল ২০১৩-এ ৮ম বাংলাদেশ গেমসে বরিশাল বিভাগের হয়ে তার টি-টোয়েন্টি অভিষেক হয়।
এস্তাদি ন্যাসিওনাল

এস্তাদি ন্যাসিওনাল ২০১৩ সালে নির্মিত, অ্যান্ডোরা লা ভেলায় অবস্থিত একটি স্টেডিয়াম। এটি অ্যান্ডোরার জাতীয় স্টেডিয়াম। ২০১৪ সাল হতে স্টেডিয়ামটি অ্যাসোসিয়েশন ফুটবল এবং রাগবি ইউনিয়নের খেলার জন্য ব্যবহৃত হয়। এটির ধারণক্ষমতা ৩৩০৬ জন, এটির মাঠ কৃত্রিম ঘাসে তৈরি। দেশটির জাতীয় ফুটবল ও রাগবি দল ছাড়াও এটি দেশটির ক্লাব ফুটবল দল এফসি অ্যান্ডোরা'র স্বাগতিক মাঠ হিসেবে নিয়মিত ব্যবহৃত হয়।
স্টেডিয়ামটি "ক্যাম্প ডি'এসপোর্টস ডেল এমআই কনসেল জেনারেলের" পুরনো মাঠে নির্মিত হয়েছিল। ২০১৩ সালে নির্মাণ শুরু হয় এবং ২০১৪ সালে শেষ হয়।
স্টেডিয়ামটি অ্যান্ডোরা জাতীয় ফুটবল দল এবং আন্দোরা জাতীয় রাগবি ইউনিয়ন দলের স্বাগতিক মাঠ। এখানে ২০১৪ সালের ৯ সেপ্টেম্বর প্রথম আনুষ্ঠানিক খেলা হয়েছিল। এটি ছিল উয়েফা ইউরো ২০১৬ বাছাইপর্বের গ্রুপ বি- খেলা।সে ম্যাচে ওয়েলসের কাছে ১-২ ব্যবধানে পরাজয় অ্যান্ডোরা পরাজিত হয়। ম্যাচের এক সপ্তাহ আগে উয়েফার পরিদর্শকরা মাঠটির ত্রিজি কৃত্রিম ঘাসকে ম্যাচের উপযোগী হিসেবে অনুমোদন দেয়।
২০১৫ সালের আগস্টে, অ্যান্ডোরা সরকার এফসি অ্যান্ডোরাকে ২০১৫-১৬ মৌসুমের প্রথম দুই মাস এস্তাদি ন্যাসিওনালে তাদের স্বাগতিক মাঠ হিসেবে ব্যবহারে সম্মতি দেয়, সেসময় ক্লাবটির নিজস্ব ভেন্যু ক্যাম্প দে লা বোর্দা মাতুতে নির্মাণকাজ চলছিল।
২০২১ সালের জুলাই মাসে, অ্যান্ডরা সরকার এই স্টেডিয়ামে প্রাইমরা ডিভিশন আরএফইএফ (স্পেনের তৃতীয় বিভাগ ফুটবল লিগ) -এ ম্যাচ খেলার জন্য এফসি অ্যান্ডোরা সাথে একটি চুক্তি করে।
২০২১ সালের ৮ অক্টোবর ২০২২ ফিফা বিশ্বকাপ বাছাইপর্বে ইংল্যান্ডের সাথে অ্যান্ডোরার খেলার একদিন আগে, স্টেডিয়ামের টেলিভিশন গ্যান্ট্রিতে আগুন লেগে যায়। ধাতব গ্যান্ট্রি এবং টেলিভিশন সরঞ্জামগুলির ব্যাপক ক্ষতি হয়েছিল, মাঠের পাশের ভিএআর মনিটরগুলির একটি ধ্বংস হয়ে যায়, একটি ডাগআউটের কিছু আসন গলে যায় এবং কৃত্রিম টার্ফের কিছু অংশ পুড়ে ছিল। পরবর্তী কয়েক ঘন্টার মধ্যে এসব মেরামত করা হয়েছিল, যেন অগ্নিকান্ডের পরেও ম্যাচটি স্টেডিয়ামে আয়োজন হয়।
<templatestyles src="Module:Coordinates/styles.css"></templatestyles>
লিলি গ্লাডস্টোন

লিলি গ্লাডস্টোন (; জন্ম: ২ আগস্ট ১৯৮৬) একজন মার্কিন অভিনেত্রী। তার চলচ্চিত্রে অভিষেক ঘটে "জিমি পি: সাইকোথেরাপি অব আ প্লেইনস ইন্ডিয়ান" (২০১২) দিয়ে। তিনি চলচ্চিত্র নির্মাতা কেলি রাইশার্টের স্বাধীন চলচ্চিত্র "সার্টেইন উইমেন" (২০১৬) ও "ফার্স্ট কাউ" (২০১৯) দিয়ে প্রথম পরিচিতি অর্জন করেন। তিনি মার্টিন স্কোরসেজির অপরাধ নাট্যধর্মী "কিলার্স অব দ্য ফ্লাওয়ার মুন" (২০২৩) চলচ্চিত্রে মলি কাইল চরিত্রে অভিনয় করে সমাদৃত হন এবং আন্তর্জাতিক অঙ্গনে পরিচিতি অর্জন করেন এবং প্রথম আদিবাসী হিসেবে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার-সহ একাধিক সমালোচক পুরস্কার অর্জন করেন।
টেলিভিশনে গ্লাডস্টোন এইচবিওর "রুম ১০৪" (২০১৭-২০২০), শোটাইমের "বিলিয়ন্স" (২০১৬-২০২৩) ও এফএক্সের "রিজারভেশন ডগস" (২০২১-২০২৩) টিভি ধারাবাহিকে অভিনয় করেন।
মাইরিয়াম ল্যাপ্লান্টে

মাইরিয়াম ল্যাপ্ল্যান্টে (জন্ম ১৯৫৪) একজন কানাডীয় শিল্পী। ল্যাপ্ল্যান্টে অটোয়া বিশ্ববিদ্যালয়ে ভিজ্যুয়াল আর্ট এবং ভাষাবিজ্ঞান অধ্যয়ন করেছেন। 
তার কাজ কেবেকের জাতীয় চারুকলার জাদুঘর, কানাডার ন্যাশনাল গ্যালারি, নিউজিল্যান্ডের মিউজিয়াম এবং এশিয়া আর্ট আর্কাইভের সংগ্রহে অন্তর্ভুক্ত করা হয়েছে।
ফুটবল স্পোর্টস ডেভেলপমেন্ট লিমিটেড

ফুটবল স্পোর্টস ডেভেলপমেন্ট লিমিটেড হল একটি ভারতীয় কোম্পানী যা ইন্ডিয়ান সুপার লিগ পরিচালনার জন্য প্রতিষ্ঠিত, যা ভারতের শীর্ষ স্তরের ফুটবল লিগ। সংস্থাটি রিলায়েন্সের সহযোগী হিসাবে পরিচালিত হয়। এফএসডিএল সর্বভারতীয় ফুটবল ফেডারেশনের বাণিজ্যিক অংশীদার হিসাবে কাজ করে।
৯ ডিসেম্বর ২০১০-এ ঘোষণা করা হয়েছিল যে সর্বভারতীয় ফুটবল ফেডারেশন রিলায়েন্স ইন্ডাস্ট্রিজ এবং ইন্টারন্যাশনাল ম্যানেজমেন্ট গ্রুপের সাথে ১৫ বছরের, ৭০০ কোটি টাকার চুক্তি করেছে। সেই চুক্তিতে তারা ভারতীয় ফুটবলের বিকাশের জন্য একটি নতুন পেশাদার লিগ গঠন করতে সম্মত হয়
ইন্ডিয়ান সুপার লিগ সর্বভারতীয় ফুটবল ফেডারেশন এবং স্টার স্পোর্টসের সাথে আইএমজি – রিলায়েন্স দ্বারা অক্টোবর ২০১৩ সালে প্রতিষ্ঠিত হয়েছিল। লিগের লক্ষ্য ছিল ফুটবলকে ভারতে শীর্ষ খেলায় পরিণত করা। লিগটি জনপ্রিয় টি-টোয়েন্টি ক্রিকেট লিগ, ইন্ডিয়ান প্রিমিয়ার লিগ এবং মার্কিন যুক্তরাষ্ট্রের মেজর লিগ সকারের আদলে তৈরি করা হয়েছিল। লিগটি অক্টোবর ২০১৪ সালে আটটি দল নিয়ে শুরু হয়েছিল এবং ডিসেম্বর ২০১৪-এ অ্যাটলেটিকো ডি কলকাতা উদ্বোধনী চ্যাম্পিয়ন হিসাবে উপস্থিত হওয়ার সাথে শেষ হয়েছিল।
লিগে রোবের্তো কার্লোস, আলেসান্দ্রো নেস্তা, টিম কেহিল, আসামোয়া জ্ঞান, রবার্ট পিরেস, দিমিতার বারবাতোভ, নিকোলাস আনেলকা, ওয়েস ব্রাউন, কার্লোস মার্চেনা, দাভিদ ত্রেজেগে, আলেসান্দ্রো ডেল পিয়েরো, ডেভিড জেমস, এলানো, রব কিয়েগো, ডেভিড জেমস, ইলানো, রবিয়েগোর মতো তারকাদের দেখা গেছে।, মার্কো মাতেরাজ্জি, ফ্রেড্রিক লুক্সুমবার্গ, জোয়ান ক্যাপডেভিলা, অ্যারন হিউজ, ফ্লোরেন্ট মালোদা, কোস্টাস ক্যাটসোরানিস, লুইস গার্সিয়া এবং হেল্ডার পোস্টিগা ভারতে এসেছেন৷ ফুটবল স্পোর্টস ডেভেলপমেন্ট লিমিটেড (এফএসডিএল) চেয়ারপারসন নীতা আম্বানির উপস্থিতিতে একটি বৈঠকে লিগে নতুন নিয়ম আরোপ করার সিদ্ধান্ত নিয়েছে। নিয়ম অনুযায়ী, ক্লাবগুলো ছয়জন বিদেশি খেলোয়াড়কে চুক্তিবদ্ধ করতে পারবে, একজন এশিয়ান বংশোদ্ভূত খেলোয়াড়কে বাধ্যতামূলকভাবে স্বাক্ষর করতে হবে। যেখানে মাঠে নামতে পারেন মাত্র চারজন বিদেশি। এই নিয়ম অষ্টম সংস্করণ ২০২১-২২ থেকে আইএসএল নির্দেশিকাগুলির একটি অংশ হবে।
জুন ২০২১-এ সমস্ত আইএসএল ক্লাবের সিইওদের সাথে বৈঠকের পর আইএসএল-এর আয়োজকরা প্রস্তাব করেছিলেন যে, রিলায়েন্স ফাউন্ডেশন ডেভেলপমেন্ট লিগ নামে একটি নতুন উন্নয়নমূলক লিগ হবে এই নতুন লিগে সমস্ত আইএসএল ক্লাবের যুব এবং সংরক্ষিত দল থাকবে, যার লক্ষ্য তরুণ খেলোয়াড়দের বিকাশ করা কারণ আইএসএলের বাইরে সীমিত সংখ্যক প্রতিযোগিতা এবং লিগ হয়েছে। দলগুলোতে প্রধানত অনূর্ধ্ব-২১ খেলোয়াড় থাকবে যাদের সাথে কিছু বেশি বয়সী খেলোয়াড়দেরও অনুমতি দেওয়া হবে। প্রস্তাবিত দুই মাসের লিগের উদ্বোধনী মৌসুম জানুয়ারি থেকে মার্চের মধ্যে একটি জৈব-সুরক্ষিত বুদবুদের মধ্যে গোয়া এ অনুষ্ঠিত হবে, ২০২১–২২ আইএসএল মৌসুমের জন্য একই চিকিৎসা ও নিরাপত্তা পদ্ধতি অনুসরণ করে, কিন্তু ১৫ এপ্রিল পর্যন্ত স্থগিত করা হয়েছে। সমস্ত আইএসএল ক্লাবের মধ্যে, এটিকে মোহনবাগান, ইস্ট বেঙ্গল, নর্থইস্ট ইউনাইটেড এবং ওড়িশা যুব দলের অভাবের কারণে অংশগ্রহণ করেনি, এইভাবে রিলায়েন্স ফাউন্ডেশন ইয়ুথ চ্যাম্পস ফুটবল দলের সাথে মাত্র সাতটি ক্লাব লিগে অংশ নিয়েছিল। লিগ ১২ মে বেঙ্গালুরু টেবিলের শীর্ষে এবং উদ্বোধনী চ্যাম্পিয়ন হওয়ার সাথে সমাপ্ত হয়। বেঙ্গালুরুর পাশাপাশি, কেরালা ব্লাস্টার্স লিগের শীর্ষ দুই দল হিসেবে ইউকে প্রিমিয়ার লিগ-এর নেক্সটজেন কাপ ২০২২-এর জন্য যোগ্যতা অর্জন করেছে।
বিজয় সিং নাহার

বিজয় সিং নাহার (জন্ম ৭ নভেম্বর ১৯০৬, মৃত্যু তারিখ অজানা) একজন ভারতীয় রাজনীতিবিদ ছিলেন। তিনি জনতা পার্টির প্রতিনিধিত্বকারী ভারতের সংসদের নিম্নকক্ষ লোকসভায় উত্তর-পশ্চিম কলকাতার প্রতিনিধিত্বকারী সংসদ সদস্য ছিলেন।
সুধাংশু শীল

সুধাংশু শীল (জন্ম ২৭ মার্চ ১৯৪৫) ভারতের ১৪তম লোকসভার সদস্য ছিলেন। তিনি পশ্চিমবঙ্গের কলকাতা উত্তর-পশ্চিম কেন্দ্রের প্রতিনিধিত্ব করেছেন এবং ভারতের কমিউনিস্ট পার্টি (মার্ক্সবাদী) (সিপিআই(এম)) রাজনৈতিক দলের সদস্য।
বর্তমানে তিনি ১নং ওয়ার্ডের কাউন্সিলর। কলকাতা মিউনিসিপ্যাল কর্পোরেশনের ২০. ২০১০ সালের কেএমসি নির্বাচনে তিনি বামফ্রন্টের মেয়র প্রার্থী হিসাবে নির্বাচিত হন। বামফ্রন্ট তৃণমূল কংগ্রেসের কাছে হেরে যাওয়ার পর সিপিআই(এম) নেতৃত্ব তাকে বিরোধী দলের নেতার পদে অস্বীকৃতি জানান এবং প্রাক্তন সিপিআই(এম) বিধায়ক ও কাউন্সিলর রূপা বাগচী বিরোধী দলের নেতা হিসেবে দায়িত্ব নেন।
কেইলি স্পেনি

কেইলি স্পেনি (; জন্ম: ১৯৯৭/১৯৯৮) একজন মার্কিন অভিনেত্রী। তিনি "প্রিসিলা" (২০২৩) চলচ্চিত্রে প্রিসিলা প্রেসলি চরিত্রে অভিনয়ের জন্য সুপরিচিত এবং এই কাজের জন্য তিনি শ্রেষ্ঠ অভিনেত্রী বিভাগে ভোল্পি কাপ অর্জন করেন ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
স্পেনির প্রথম উল্লেখযোগ্য কাজ হল বিজ্ঞান কল্পকাহিনীনির্ভর "প্যাসিফিক রিম আপরাইজিং" (২০১৮); এরপর সেই বছর তিনি "ব্যাড টাইমস অ্যাট দি এল রয়্যাল", "অন দ্য বেসিস অব সেক্স" ও "ভাইস" চলচ্চিত্রে অভিনয় করেন। তিনি এফএক্স অন হুলুর "ডেভস" (২০২০) ও এইচবিওর "মেয়ার অব ইস্টটাউন" (২০২১) সীমিত ধারাবাহিকে পার্শ্ব চরিত্রে এবং ভীতিপ্রদ "দ্য ক্রাফট: লেগ্যাসি" (২০২০) চলচ্চিত্রে শ্রেষ্ঠাংশে অভিনয় করেন।
সরলা মহেশ্বরী

সরলা মহেশ্বরী ( ভাদানি; জন্ম ২১ জুলাই ১৯৫৪) একজন ভারতীয় রাজনীতিবিদ। তিনি ভারতের কমিউনিস্ট পার্টি (মার্ক্সবাদী) এর সদস্য হিসেবে পশ্চিমবঙ্গ থেকে ভারতীয় সংসদের উচ্চকক্ষ রাজ্যসভায় নির্বাচিত হন।
শ্যাম সুন্দর গুপ্ত

শ্যাম সুন্দর গুপ্ত (জন্ম ৩১ ডিসেম্বর ১৯৩৮) একজন ভারতীয় রাজনীতিবিদ। তিনি একজন সংসদ সদস্য ছিলেন, জনতা পার্টির সদস্য হিসাবে ভারতের সংসদের নিম্নকক্ষ লোকসভায় বার, বিহারের প্রতিনিধিত্ব করেছিলেন।
রবীন দেব

রবীন দেব একজন ভারতীয় রাজনীতিবিদ। তিনি বর্তমানে ভারতের কমিউনিস্ট পার্টি (মার্ক্সবাদী) [সংক্ষেপে সিপিআই(এম)] এর কেন্দ্রীয় কমিটির সদস্য। এছাড়াও তিনি বালিগঞ্জ নির্বাচনী এলাকা (১৯৯২-২০০৬) থেকে বিধানসভার সদস্য ছিলেন, যেখানে তিনি পশ্চিমবঙ্গ সরকারের প্রধান সরকারি হুইপ (২০০৩-২০০৬) ছিলেন। তিনি তার দৃষ্টিভঙ্গি ভাগ করে সারদা কেলেঙ্কারির সাথে সম্পর্কিত কেন্দ্রীয় তদন্ত ব্যুরোকে সহায়তা করেছিলেন।
ছায়া ঘোষ

ছায়া ঘোষ (১৫ আগস্ট ১৯৪০ - ১২ ফেব্রুয়ারি ২০১০) ভারতের পশ্চিমবঙ্গ রাজ্যের একজন মন্ত্রী ছিলেন এবং একজন ফরোয়ার্ড ব্লক নেতা ছিলেন।
তিনি ১৯৭৭, ১৯৮২, ১৯৯১ এবং ২০০১ সালে মুর্শিদাবাদ (বিধানসভা কেন্দ্র) থেকে পশ্চিমবঙ্গ রাজ্য বিধানসভায় নির্বাচিত হন। তিনি ১৯৯১ থেকে ১৯৯৬ সাল পর্যন্ত ত্রাণ মন্ত্রী এবং ২০০১ থেকে ২০০৫ পর্যন্ত কৃষি বিপণন বিভাগের মন্ত্রী ছিলেন।
একজন প্রাক্তন স্কুল শিক্ষিকা তাকে রাজনীতিতে নিয়ে এসেছিলেন হেমন্ত বোস। জীবনের শেষ দিকে তিনি ফরওয়ার্ড ব্লকের সাথে সম্পর্ক ছিন্ন করেন। ২০০৬ রাজ্য বিধানসভা নির্বাচনের জন্য, ফরোয়ার্ড ব্লক তাকে টিকিট প্রত্যাখ্যান করেছিল। তিনি জনবাদী ফরওয়ার্ড ব্লকে যোগ দেন।
তিনি ১২ ফেব্রুয়ারী ২০১০-এ বয়সজনিত সমস্যার কারণে মারা যান। তার আইনজীবী স্বামী তার আগে। তিনি দুই মেয়ে রেখে গেছেন।
গ্রেটা লি

গ্রেটা জিহান লি (জন্ম: ৭ মার্চ ১৯৮৩) একজন মার্কিন অভিনেত্রী। তিনি নেটফ্লিক্সের হাস্যরসাত্মক নাট্যধর্মী ধারাবাহিক "রাশিয়ান ডল" (২০১৯-বর্তমান) ও অ্যাপল টিভি+-এর নাট্যধর্মী ধারাবাহিক "দ্য মর্নিং শো" (২০২১-বর্তমান)-এ পার্শ্ব চরিত্রে অভিনয় করে পরিচিতি পান। এরপর তিনি প্রণয়ধর্মী নাট্য চলচ্চিত্র "পাস্ট লাইভস" (২০২৩)-এ অভিনয় করে খ্যাতি অর্জন করেন এবং নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
লি মঞ্চনাটকে অভিনয়ের মধ্য দিয়ে তার কর্মজীবন শুরু করেন এবং গীতি-হাস্যরসাত্মক "দ্য টুয়েন্টিফিফথ অ্যানুয়াল পুটনাম কাউন্টি স্পেলিং বি" (২০০৭) দিয়ে তার ব্রডওয়ে মঞ্চে অভিষেক ঘটে। তিনি ২০১০ সালে ব্রডওয়ে ও ওয়েস্ট এন্ডে "লা বেট" নাটকে এবং ২০১১ সালে লিংকন সেন্টার থিয়েটারে "৪০০০ মাইলস" নাটকে অভিনয় করেন।
মেডিকেল সাবজেক্ট হেডিংস

মেডিক্যাল সাবজেক্ট হেডিংস (MeSH) হলো নিয়ন্ত্রিত শব্দভান্ডারের একটি বিস্তৃত তালিকা যার মধ্যে বিষয় শিরোনামের সেট, বা নামকরণের নিয়মাবলী (যা একটি বর্ণানুক্রমিক) এবং একটি শ্রেণিবিন্যাস উভয় কাঠামোতে সাজানো হয়েছে যাতে নির্দিষ্টতার বিভিন্ন স্তরে বায়োমেডিকাল, স্বাস্থ্য এবং বৈজ্ঞানিক তথ্য অনুসন্ধানে সুবিধা হয়। এটি একটি থিসরাস হিসাবে কাজ করে যা অনুসন্ধানের সুবিধা দেয়। ইউনাইটেড স্টেটস ন্যাশনাল লাইব্রেরি অফ মেডিসিন (NLM) দ্বারা তৈরি এবং আপডেট করা হয়েছে, এটি MEDLINE / PubMed আর্টিকেল ডাটাবেস এবং NLM এর বই হোল্ডিং এর ক্যাটালগ দ্বারা ব্যবহৃত হয়। ClinicalTrials.gov রেজিস্ট্রি দ্বারা ক্লিনিক্যাল ট্রায়াল নিবন্ধিত পরীক্ষণগুলি দ্বারা যে রোগগুলি অধ্যয়ন করা হয় তা শ্রেণিবদ্ধ করতে MeSH ব্যবহার করা হয়।
৬০-এর দশকে NLM এর নিজস্ব সূচক ক্যাটালগ এবং ত্রৈমাসিক ক্রমবর্ধমান সূচক মেডিকাস (১৯৪০ সংস্করণ) এর বিষয় শিরোনামের পূর্বসূরি হিসাবে MeSH চালু করা হয়েছিল। বছরান্তর মুদ্রিত সংস্করণ ২০০৭ সালে বন্ধ করে দেয়া হয়। MeSH এখন অনলাইনে ব্যবহারযোগ্য। এটি PubMed এর মাধ্যমে বিনামূল্যে ব্রাউজ এবং ডাউনলোড করা যায়। মূলত MeSH ইংরেজিতে তবে, MeSH অন্যান্য অসংখ্য ভাষায় অনুবাদ করা হয়েছে এবং MeSH বিভিন্ন উৎস থেকে নথি পুনরুদ্ধারের অনুমতি দেয়।
নরেন্দ্র কর্মকার

নরেন্দ্র কৃষ্ণ করমরকর(জন্ম: আনু. ১৯৫৬) হলেন একজন ভারতীয় গণিতবিদ। কর্মকার "কর্মকারের অ্যালগরিদম" (Karmarkar's Algorithm) উদ্ভাবন করেন। তিনি একজন আইএসআই অত্যন্ত উদ্ধৃত গবেষক হিসেবে তালিকাভুক্ত। 
কর্মকার লিনিয়ার প্রোগ্রামিংয়ের জন্য প্রথম প্রমাণিত বহুপদী সময় অ্যালগরিদমগুলির মধ্যে একটি আবিষ্কার করেন, যা সাধারণত একটি অভ্যন্তরীণ পয়েন্ট পদ্ধতি হিসাবে উল্লেখ করা হয়। এই অ্যালগরিদমটি লিনিয়ার প্রোগ্রামিংয়ের ক্ষেত্রে একটি ভিত্তিপ্রস্তর। ১৯৮৪ সালে তিনি নিউ জার্সির বেল ল্যাবরেটরিজে কাজ করার সময় তার এই বিখ্যাত গবেষণা ফলাফলটি প্রকাশ করেন।
কর্মকার ১৯৭৮ সালে আইআইটি বোম্বে থেকে ইলেক্ট্রিক্যাল ইঞ্জিনিয়ারিংয়ে বি.টেক, ১৯৭৯ সালে ক্যালটেক থেকে এমএস এবং ১৯৮৩ সালে রিচার্ড এম. কার্পের তত্ত্বাবধানে ক্যালিফোর্নিয়া বিশ্ববিদ্যালয়, বার্কলি থেকে কম্পিউটার সায়েন্সে পিএইচডি ডিগ্রি লাভ করেন। কর্মকার পোস্ট-ডক্টরাল রিসার্চ ফেলো হিসাবে আইবিএম রিসার্চে (১৯৮৩), ফেলো এবং টেকনিক্যাল স্টাফের সদস্য হিসাবে গাণিতিক বিজ্ঞান গবেষণা কেন্দ্র, এটি & টি বেল ল্যাবরেটরিজে (১৯৮৩-১৯৯৮), গণিতের অধ্যাপক হিসাবে এম.আই.টি-তে (১৯৯১), ইনস্টিটিউট ফর অ্যাডভান্সড স্টাডি, প্রিন্সটনে (১৯৯৬), এবং ১৯৯৮ থেকে ২০০৫ সাল পর্যন্ত মুম্বাইয়ের টাটা ইনস্টিটিউট অফ ফান্ডামেন্টাল রিসার্চের হোমি ভাভা চেয়ার প্রফেসর ছিলেন। তিনি TATA গ্রুপের চেয়ারম্যানের বৈজ্ঞানিক উপদেষ্টা ছিলেন (২০০৬-২০০৭)। এই সময়ে টিআইএফআর-এ তার ডিজাইন করা এবং প্রাথমিক সূচনা করা সুপারকম্পিউটারটি উন্নয়ন করার জন্য রতন টাটা তাকে অর্থায়ন করেছিলেন। এই উন্নত মডেলটি সেই সময়ে জাপানের সুপারকম্পিউটার থেকে এগিয়ে ছিল এবং সুপারকম্পিউটিং-এ ভারতের সর্বকালের সেরা র‌্যাঙ্কিং অর্জন করেছিল। তিনি পুনেতে কম্পিউটেশনাল রিসার্চ ল্যাবের প্রতিষ্ঠাতা পরিচালক ছিলেন, যেখানে সুপার কম্পিউটারটির উন্নয়নের কাজ করা হয়েছিল। তিনি সুপারকম্পিউটিং-এর জন্য তার নতুন আর্কিটেকচারে কাজ চালিয়ে যাচ্ছেন।
কর্মকারের অ্যালগরিদম বহুপদী সময়ে লিনিয়ার প্রোগ্রামিং সমস্যার সমাধান করে। এই সমস্যাগুলিকে অনেকগুলি ভেরিয়েবল জড়িত রৈখিক সীমাবদ্ধতা দ্বারা উপস্থাপন করা হয়। এই সমস্যাগুলো সমাধানের পূর্ববর্তী পদ্ধতিতে সমস্যাটিকে শীর্ষবিন্দু সহ একটি উচ্চ-মাত্রিক কঠিন হিসাবে বিবেচনা করা হয়েছিল, যেখানে সমাধানটি শীর্ষবিন্দু থেকে শীর্ষে অতিক্রম করে সমাধান করা হতো। কর্মকারের অভিনব পদ্ধতিটি এর ট্রাভার্সালে উপরের কঠিনকে কেটে সমাধানের দিকে এগিয়ে যায়। ফলস্বরূপ, কর্মকারের অ্যালগরিদম ব্যবহার করে জটিল অপ্টিমাইজেশন সমস্যাগুলো আরও দ্রুত সমাধান করা যায়। এই দক্ষতার একটি বাস্তব উদাহরণ হল যোগাযোগ নেটওয়ার্ক অপ্টিমাইজেশানে জটিল সমস্যার সমাধান, যেখানে সমাধানের সময় সপ্তাহ থেকে দিনে নামিয়ে আনা সম্ভব হয়েছে। এই পদ্ধতিতে তার অ্যালগরিদমটি ব্যবসা এবং নীতিগত সিদ্ধান্তগুলো দ্রুত নিতে সহায়তা করছে। কর্মকারের অ্যালগরিদম বেশ কয়েকটি অভ্যন্তরীণ-পয়েন্ট পদ্ধতির বিকাশকে উদ্দীপিত করেছে, যার মধ্যে কয়েকটি রৈখিক-প্রোগ্রাম সমাধানকারীর বর্তমান বাস্তবায়নে ব্যবহৃত হচ্ছে।
সান্ড্রা হ্যুলার

সান্ড্রা হ্যুলার (; ৎসান্ডা হ্যুলার; জন্ম: ৩০ এপ্রিল ১৯৭৮) একজন জার্মান অভিনেত্রী। তিনি জার্মান, অস্ট্রীয়, মার্কিন, ব্রিটিশ ও ফরাসি চলচ্চিত্রে অভিনয় করেছেন। তিনি ২০২৩ সালে জোনাথন গ্লেজারের ইহুদি গণহত্যা নিয়ে নির্মিত নাট্যধর্মী "দ্য জোন অব ইন্টারেস্ট" ও জ্যুস্তিন ত্রিয়ের আইনি নাট্যধর্মী "আনাতোমি দ্যুন শ্যুত" চলচ্চিত্রে অভিনয় করে আন্তর্জাতিক খ্যাতি অর্জন করেন। এই দুটি চলচ্চিত্রে অভিনয় করে তিনি দুটি বাফটা পুরস্কারের মনোনয়ন লাভ করেন এবং দ্বিতীয় চলচ্চিত্রের জন্য নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
হ্যুলার ২০০৬ সালে হান্স-ক্রিশ্চিয়ান স্মিডের "রিকুয়েম" চলচ্চিত্রে আনেলিজ মিশেল চরিত্রে অভিনয় করে শ্রেষ্ঠ অভিনেত্রী বিভাগে রৌপ্য ভল্লুক]] অর্জন করেন এবং ২০১৬ সালে "টনি আর্ডমান" চলচ্চিত্রে অভিনয় করে শ্রেষ্ঠ অভিনেত্রী বিভাগে ইউরোপীয় চলচ্চিত্র পুরস্কার অর্জন করেন। এছাড়া তিনি ২০২৩ সালে ঐতিহাসিক তিক্ত হাস্যরসাত্মক "সিসি অ্যান্ড আই" চলচ্চিত্রে অভিনয় করেন।
কেশব পরাশরণ

কেশব পরাশরণ (জন্ম: ৯ অক্টোবর ১৯২৭) ভারতের একজন আইনজীবী। তিনি ১৯৭৬ সালে রাষ্ট্রপতি শাসনের সময় তামিলনাড়ুর অ্যাডভোকেট জেনারেল, তৎকালীন প্রধানমন্ত্রী ইন্দিরা গান্ধীর অধীনে ভারতের সলিসিটর জেনারেল এবং তারপরে, ১৯৮৩ থেকে ১৯৮৯ সালের মধ্যে প্রধানমন্ত্রী ইন্দিরা গান্ধী এবং রাজীব গান্ধীর (রাজীব গান্ধীর মেয়াদের শেষ অবধি) অধীনে ভারতের অ্যাটর্নি জেনারেল ছিলেন। পরাশরন ২০০৩ সালে পদ্মভূষণ এবং ২০১১ সালে পদ্মবিভূষণে ভূষিত হন। জুন ২০১২ সালে, তিনি ছয় বছরের জন্য ভারতের সংসদের উচ্চকক্ষ রাজ্যসভায় রাষ্ট্রপতির মনোনয়ন পেয়েছিলেন।
তিনি শ্রী রাম জন্মভূমি তীর্থক্ষেত্রের সদস্য। ২০১৯ সালে কেন্দ্রীয় সরকার তাকে শ্রী রাম জন্মভূমি তীর্থক্ষেত্রের নেতৃত্ব দেওয়ার জন্য নিযুক্ত করেছিল। যদিও পরে, মহন্ত নৃত্য গোপাল দাসকে ট্রাস্টের নেতৃত্ব দেওয়ার জন্য নিযুক্ত করা হয়েছিল। ট্রাস্ট অযোধ্যায় রাম মন্দির নির্মাণের তদারকি করে।
পরাশরন ১৯৫৮ সালে সুপ্রিম কোর্টে তার আইনি অনুশীলন শুরু করেন। তিনি রাজ্যসভার সদস্য হিসাবে ২০১৪ সালে জাতীয় বিচার বিভাগীয় নিয়োগ কমিশনকে রক্ষা করেছিলেন। ছয় দশকেরও বেশি সময়ব্যাপী কর্মজীবনে, পরাশরণ নিম্নলিখিত ল্যান্ডমার্ক ক্ষেত্রে তার অবদানের জন্য পরিচিত:
শবরীমালা মামলায়, পরাশরন নায়ার সার্ভিস সোসাইটির পক্ষে যুক্তি দিয়েছিলেন যে সবরিমালা মন্দিরে ঋতুমতী মহিলাদের প্রবেশে নিষেধাজ্ঞা জারি করা সঠিক। তিনি নৈষ্টিক ব্রহ্মচর্যের ধারণা ব্যাখ্যা করার জন্য রামায়ণ থেকে দেবতা আয়াপ্পনের ব্রহ্মচারী প্রকৃতি অনুচ্ছেদ আবৃত্তি করেছিলেন। 
পরাশরন হিন্দু পক্ষগুলির পক্ষে অযোধ্যা জমি বিরোধ মামলা সফলভাবে লড়েছিলেন। তদুপরি, তাকে শ্রী রাম জন্মভূমি তীর্থক্ষেত্রের ট্রাস্টি হিসাবে মনোনীত করা হয়েছে। তার অবদানের জন্য সঞ্জয় কিষাণ কৌল তাকে " ভারতীয় বারের পিতামহ" হিসাবে বর্ণনা করেছিলেন।
১৯৪৯ সালে, তিনি সরোজাকে বিয়ে করেন। তার তিন ছেলে বালাজি পরাশরণ, সতীশ পরাশরণ, মোহন পরাশরণ (যিনি কংগ্রেসের নেতৃত্বাধীন ইউপিএ ২ সরকারের সময় ভারতের সলিসিটর জেনারেল ছিলেন) এবং দুই কন্যা।
স্পোর্ট ক্লুব

স্পোর্টক্লুব, পূর্বে স্পোর্ট ক্লুব নামে উপস্থাপিত, একটি সাবস্ক্রিপশন স্পোর্টস টেলিভিশন পরিষেবা যা ২০০৬ সাল থেকে বসনিয়া ও হার্জেগোভিনা, মন্টিনিগ্রো, সার্বিয়া এবং স্লোভেনিয়ায়, ২০০৭ সাল থেকে ক্রোয়েশিয়া এবং ২০১১ সাল থেকে উত্তর মেসিডোনিয়ায় সম্প্রচার করা হয়েছে। চ্যানেলটির একটি ভিন্ন সংস্করণও ২০০৬ সাল থেকে পোল্যান্ডে পাওয়া যাচ্ছে।
স্পোর্টক্লাব ফুটবল, বাস্কেটবল, টেনিস, আমেরিকান ফুটবল, আইস হকি, ভলিবল, হ্যান্ডবল, অ্যাথলেটিক্স এবং গল্ফ সহ বিভিন্ন খেলার ইভেন্ট সম্প্রচার করে। প্রোগ্রামগুলি সার্বিয়ান, ক্রোয়েশিয়ান, স্লোভেনীয়, ম্যাসেডোনিয়ান এবং আলবেনিয়ান ভাষায় প্রেরণ করা হয়।
চ্যানেলটি ২০০৬ সালে আইকো মিডিয়া গ্রুপ দ্বারা চালু করা হয়েছিল এবং পরে বিভিন্ন কোম্পানির কাছে বিক্রি করা হয়েছিল। এটি পূর্বে হাঙ্গেরি (২০০৬-২০১৬) এবং রোমানিয়া (২০০৬-২০১২) এ উপলব্ধ ছিল।
উয়েফা
কনকাকাফ
সিএএফ
এএফসি
লিগ:
কাপ:
ফিবা
লিগ:
কাপ:
কাপ:
৪ ডিসেম্বর ২০১৯-এ, ইউনাইটেড গ্রুপ নোভা স্পোর্ট নামে একটি সেকেন্ডারি স্পোর্টস চ্যানেল চালু করে।
প্যারামাউন্ট+

প্যারামাউন্ট+ হল প্যারামাউন্ট গ্লোবালের মালিকানাধীন একটি আমেরিকান সাবস্ক্রিপশন ভিডিও অন-ডিমান্ড ওভার-দ্য-টপ স্ট্রিমিং পরিষেবা। পরিষেবাটির বিষয়বস্তু মূলত সিবিএস মিডিয়া ভেঞ্চারস, সিবিএস স্টুডিওস, প্যারামাউন্ট মিডিয়া নেটওয়ার্কস (পূর্বে ভায়াকম মিডিয়া নেটওয়ার্কস এবং ভায়াকমসিবিএস ডোমেস্টিক মিডিয়া নেটওয়ার্কস) এবং প্যারামাউন্ট পিকচার্সের লাইব্রেরি থেকে আঁকা হয়েছে, পাশাপাশি মূল সিরিজ এবং চলচ্চিত্র, লাইভ স্ট্রিমিং স্পোর্টস কভারেজ এবং মার্কিন যুক্তরাষ্ট্রে, স্থানীয় সিবিএস সম্প্রচার স্টেশনগুলির লাইভ স্ট্রিমিং।
সেবাটি ২০১৪ সালে মার্কিন যুক্তরাষ্ট্রে সিবিএস অল এক্সেস হিসাবে চালু করা হয়েছিল, প্রাথমিকভাবে তার স্থানীয় সহযোগীদের কাছ থেকে সিবিএস প্রোগ্রামিং এর লাইভ স্ট্রিমিং, সেইসাথে সিবিএস প্রোগ্রাম এবং লাইব্রেরি বিষয়বস্তুর অন-ডিমান্ড অ্যাক্সেসের উপর দৃষ্টি নিবদ্ধ করে। "বিগ ব্রাদার", "দ্য গুড ফাইট", এবং নতুন "স্টার ট্রেক" টেলিভিশন সিরিজ "স্টার ট্রেক: ডিসকভারির" মতো সিবিএস প্রোগ্রামগুলির স্পিন-অফের মাধ্যমে ২০১৬ সালে পরিষেবাটি আসল প্রোগ্রামিংয়ে প্রসারিত হতে শুরু করে। কমেডি সেন্ট্রাল, এমটিভি, নিকেলোডিয়ন এবং অন্যান্য ভায়াকম ব্র্যান্ডের বিষয়বস্তু পরবর্তীতে অন্তর্ভুক্ত করা হয়েছিল এবং ২০২১ সালে, প্যারামাউন্ট পিকচার্স ফিল্ম স্টুডিও থেকে নাম নিয়ে পরিষেবাটিকে প্যারামাউন্ট+ হিসাবে পুনঃব্র্যান্ড করা হয়েছিল। এটি অস্ট্রেলিয়া, ল্যাটিন আমেরিকা এবং ইউরোপে বিস্তৃত হয়েছিল।
ট্রিলার টিভি

ট্রিলার টিভি (ট্রিলারটিভি নামে শৈলীকৃত, এফআইটিই দ্বারা চালিত ট্রিলারটিভি হিসাবে বাজারজাত করা হয়েছিল, এবং পূর্বে এফআইটিই নামে পরিচিত ছিল) হল একটি বুলগেরিয়ান-ভিত্তিক আমেরিকান ডিজিটাল ভিডিও স্ট্রিমিং পরিষেবা যার মালিকানা ট্রিলার,ইনক।
ট্রিলার টিভি খেলাধুলা -সম্পর্কিত প্রোগ্রামিং (বক্সিং, কিকবক্সিং, মিক্সড মার্শাল আর্ট, পেশাদার কুস্তি, এবং জমা গ্র্যাপলিং সহ) লড়াইয়ের জন্য নিবেদিত। পরিষেবাটি বিনামূল্যে-টু-এয়ার বিষয়বস্তু, প্রতি-ভিউ ইভেন্টে অর্থ প্রদান এবং এসভিওডি প্যাকেজ বিতরণ করে। ২০২৩ সালের ডিসেম্বর পর্যন্ত, পরিষেবাটির বিশ্বব্যাপী ৮ মিলিয়নেরও বেশি নিবন্ধিত ব্যবহারকারী রয়েছে।
ট্রিলার টিভিতে পাওয়া উল্লেখযোগ্য প্রো রেসলিং বিষয়বস্তুতে ন্যাশনাল রেসলিং অ্যালায়েন্স (এনডব্লিউএ), অল এলিট রেসলিং (এইডব্লিউ), এবং টোটাল ননস্টপ অ্যাকশন রেসলিং (টিএনএ) থেকে এনডব্লিউএ সমস্ত অ্যাক্সেস অন্তর্ভুক্ত রয়েছে' অন্যান্য সাবস্ক্রিপশন প্যাকেজের মধ্যে নিজস্ব স্ট্রিমিং পরিষেবা টিএনএ+।
২০১২ সালে প্রতিষ্ঠিত, ফ্লিপস মিডিয়া এবং তাদের নামের অ্যাপটি বিনোদন এবং ক্রীড়া ইভেন্ট সহ অনলাইন স্ট্রিমিং বিষয়বস্তুর উপর দৃষ্টি নিবদ্ধ করে। ৪ জানুয়ারি, ২০১৫-এ, ফ্লিপস গ্লোবাল ফোর্স রেসলিং -এর নিউ জাপান প্রো-রেসলিং -এর রেসেল কিংডম ৯টি ইভেন্টের উপস্থাপনা স্ট্রিম করেছেন।
ফেব্রুয়ারি ৯, ২০১৬-এ, ফ্লিপস মিডিয়া এফআইটিই (এফআইটিই টিভি নামেও পরিচিত), একটি নিবেদিত যুদ্ধ-ভিত্তিক স্ট্রিমিং প্ল্যাটফর্ম চালু করেছে।
এপ্রিল ২০২০-এ, এফআইটিই+ নামে একটি নতুন মাসিক সাবস্ক্রিপশন বিকল্প চালু করা হয়েছিল, যার মধ্যে লাইভ পে-পার-ভিউ ইভেন্টগুলিতে অ্যাক্সেস এবং বিভিন্ন যুদ্ধ ক্রীড়া প্রচারের ব্যাক ক্যাটালগ রয়েছে।
২০২০ সালের অক্টোবরে, এফআইটিই ২০২২ ফিফা বিশ্বকাপের জন্য কনমেবল বাছাইপর্বের অধিকার অর্জন করে, ফুটবল ইভেন্টের কভারেজ যোগ করা শুরু করে।
১৪ এপ্রিল, ২০২১-এ, ট্রিলার, ইনক, প্রথম ট্রিলার ফাইট ক্লাব ইভেন্টের আগে, জেক পল বনাম বেন আসক্রেন বক্সিং ম্যাচের জন্য অপ্রকাশিত পরিমাণে পরিষেবাটি অধিগ্রহণ করে।
২০২১ সালে, থার্ড কোস্ট গ্র্যাপলিং ফ্লোগ্র্যাপলিং থেকে প্ল্যাটফর্মে চলে যাওয়ার পরে এফআইটিই পেশাদার গ্র্যাপলিং ইভেন্টগুলি স্ট্রিম করা শুরু করে। জানুয়ারি ২০২৩-এ, এটি ঘোষণা করা হয়েছিল যে উত্তর আমেরিকা ভিত্তিক পেশাদার গ্র্যাপলিং প্রচার ফাইট ২ উইন ফ্লোগ্র্যাপলিং ছেড়ে যাচ্ছে এবং এফআইটিই-এর সাথে একটি একচেটিয়া দুই বছরের চুক্তি স্বাক্ষর করেছে।
২০২৩ সালের ফেব্রুয়ারিতে, এফআইটিই ঘোষণা করেছে যে সমস্ত বেয়ার নাকল ফাইটিং চ্যাম্পিয়নশিপ ইভেন্ট এফআইটিই+ এর সাথে অন্তর্ভুক্ত করা হবে। পূর্ববর্তী বিকেএফসি ইভেন্টগুলি পরিষেবাতে স্বতন্ত্র পে-পার-ভিউ ইভেন্ট হিসাবে অফার করা হয়েছিল। প্রচারের একটি সংখ্যাগরিষ্ঠ অংশ আগের বছর ট্রিলার দ্বারা অধিগ্রহণ করা হয়েছিল।
২ মে, ২০২৩-এ, এফআইটিই+ এর মাধ্যমে লাইভ ইভেন্টগুলি সম্প্রচার করতে মেজর লিগ রেসলিং (এমএলডব্লিউ) এর সাথে একটি নতুন অংশীদারিত্ব ঘোষণা করেছে, যার প্রথম ইভেন্টটি সেই বছরের ৮ জুলাই এমএলডব্লিউ নেভার সে নেভার।
৩০ জুন, ২০২৩-এ, কলোসিয়াম টুর্নামেন্ট চার বছরের বিরতির পর এফআইটিই-তে পুনরায় চালু করা হয়েছিল।
২০২৩ সালের ডিসেম্বরে, এফআইটিই এর মূল কোম্পানির সাথে পরিষেবাটিকে আরও ঘনিষ্ঠভাবে সারিবদ্ধ করতে ট্রিলার টিভি হিসাবে পুনঃব্র্যান্ড করা হয়েছিল।
নেয়ামাল বাসির

নেয়ামাল বাসির (২৬ এপ্রিল ১৯৩২ — ৩০ নভেম্বর ১৯৮৫) ছিলেন বাংলাদেশি অনুবাদ সাহিত্যিক, সাংবাদিক ও রাজনীতিবিদ। অনুবাদ সাহিত্যে বিশেষ অবদানের জন্য তিনি ১৯৮৫ সালে বাংলা একাডেমি পুরস্কার অর্জন করেন।
সৈয়দ মোহাম্মদ নেয়ামাল বাসির ২৬ এপ্রিল ১৯৩২ সালে ব্রিটিশ ভারতের বেঙ্গল প্রেসিডেন্সির মুর্শিদাবাদের তালিবপুরের এক রক্ষণশীল মুসলিম পরিবারে জন্মগ্রহণ করেন। তিনি তালিবপুর এইচ এ স্কুলে ৭ম শ্রেণি পর্যন্ত পড়াশুনা করেন। ১৯৪৭ সাল পাকিস্তান প্রতিষ্ঠার পর ঢাকায় আগমন করেন। ১৯৫১ সালে তিনি ঢাকার প্রিয়নাথ হাইস্কুল থেকে মেট্রিক পাশ করেন। ১৯৫৪ সালে তিনি তৎকালীন জগন্নাথ কলেজ থেকে আই এ করেন।
এর পর করাচি বিশ্ববিদ্যালয়ের বাংলা বিভাগ থেকে ১৯৬২ সালে বিএ ও একই বিষয়ে ১৯৬৩ সালে এমএ ডিগ্রি লাভ করেন। 
১৯৭১ ও ১৯৭৩ সালে তিনি ঢাকা বিশ্ববিদ্যালয়ের যথাক্রমে সাংবাদিকতা ও ফারসি বিভাগ থেকে এমএ ডিগ্রি অর্জন। ইরানের মাশহাদ নগরীর ফেরদৌসী বিশ্ববিদ্যালয়ে ফারসি ভাষার উপর পিএইচডি লাভ করেন।
নেয়ামাল বাসিরের কর্মজীবনের শুরু সাংবাদিকতা দিয়ে। তিনি ‘নতুন দিন’ পত্রিকার সহকারী সম্পাদক হিসেবে ১৯৫৫-১৯৫৮ পর্যন্ত দায়িত্ব পালন করেন।
দৈনিক ইত্তেফাক পত্রিকার সহ সম্পাদক হিসেবে ১৯৫৮-১৯৫৯ পর্যন্ত দায়িত্ব পালন করেন।
১৯৫৯ সালে করাচিতে রেডিও পাকিস্তানের সংবাদ অনুবাদকের কাজে যোগদান করে। রেডিও পাকিস্তান করাচিত কেন্দ্রে বাংলা সংবাদ পাঠক হিসেবে ১৯৫৯-১৯৬৪ পর্যন্ত দায়িত্ব পালন করেন। রেডিও পাকিস্তানের সংবাদ ভাষ্য রচনা ও পাঠক হিসেবে ১৯৬৫-১৯৬৬ পর্যন্ত দায়িত্ব পালন করেন।
করাচির ইসলামিক রিসার্চ ইনস্টিটিউটের বাংলা মুখপত্র মাসিক সন্ধানের সম্পাদক হিসেবে ১৯৬৪-১৯৬৫ পর্যন্ত দায়িত্ব পালন করেন।
২১ ফেব্রুয়ারি ১৯৬৬ সালে রাওয়ালপিন্ডিতে জাতীয় পরিষদের অনুবাদক নিযুক্ত হন। অক্টোবর ১৯৬৬ সালে ঢাকায় বদলি হয়ে ঢাকা টেলিভিশন কেন্দ্রের উর্দুশিক্ষা আসর পরিচালনা করে ১৯৬৯ সাল পর্যন্ত।
পাকিস্তান ন্যাশনাল অ্যাসেমব্লির বাংলা-উর্দু-ইংলিশ দোভাষী ছিলেন।
১৯৭২ সালে বাংলাদেশ জাতীয় সংসদের বিতর্ক সম্পাদক হিসেবে দায়িত্ব পালন করেন।
ঢাকা বিশ্ববিদ্যালয়ের বিদেশি ভাষা ইনস্টিটিউটে ফারসি ভাষার খণ্ডকালীন শিক্ষকতাও করেন।
উর্দু সাহিত্যের বঙ্গানুবাদ করে তিনি খ্যাতি অর্জন করেন। কবিতা, গল্প ও প্রবন্ধের রচয়িতা হিসেবেও পরিচিতি ছিল তার।
নেয়ামাল বাসির ১৯৫১ সালে যুবলীগ প্রতিষ্ঠার পর থেকে এর বিভিন্ন আন্দোলনে যোগদান করেন। তিনি বায়ান্নর ভাষা আন্দোলনে বিশিষ্ট ভূমিকা পালনের কারণে কারাভোগ করেন। তিনি ১৯৫২ সালে ছাত্র ইউনিয়নের ঢাকা নগর শাখার সভাপতি হিসেবে দায়িত্ব পালন করেন। 
নেয়ামাল বাসিরের উল্লেখযোগ্য অনুবাদগ্রন্থ:
নেয়ামাল বাসির ৩০ নভেম্বর ১৯৮৫ সালে ঢাকায় মৃত্যুবরণ করেন।
হাইপারভ্যালেন্ট অনু

রসায়নে, হাইপারভ্যালেন্ট অণু (ঘটনাটি অষ্টক সম্প্রসারণ নামেও পরিচিত) হল একটি অণু যা এক বা একাধিক প্রধান শ্রেণী উপাদান ধারণ করে যা স্পষ্টতই তাদের শেষ কক্ষপথে আটটিরও বেশি ইলেকট্রন বহন করে। যেমন:ফসফরাস পেন্টাক্লোরাইড (PCl), সালফার হেক্সাফ্লোরাইড (SF), ক্লোরিন ট্রাইফ্লুরাইড (ClF), ক্লোরিট (ClO–2) আয়ন, এবং ট্রাইওডাইড (I–3) আয়ন হাইপারভ্যালেন্ট অণুর উদাহরণ।
হাইপারভ্যালেন্ট অণুগুলিকে প্রথম আনুষ্ঠানিকভাবে ১৯৬৯ সালে জেরেমি আই. মুশার দ্বারা সংজ্ঞায়িত করেন যে গ্রুপ ১৫-১৮ এর কেন্দ্রীয় পরমাণু সর্বনিম্ন যোজনী ব্যাতিত অন্য কোনো যোজনীতে (যেমন:১৫, ১৬, ১৭, ১৮ গ্রুপ এর ৩, ২, ১, ০ যোজনীবিশিষ্ট মৌলগুলো , অষ্টক নিয়ম মেনেচলে)
হাইপারভ্যালেন্ট অণুর বেশ কয়েকটি নির্দিষ্ট শ্রেণী বিদ্যমান:
N-X-L নামকরণ, ১৯৮০ সালে মার্টিন, আরডুয়েঙ্গো এবং কোচির গবেষণা শ্রেণী দ্বারা যৌথভাবে প্রবর্তিত, প্রায়শই প্রধান গ্রুপ উপাদানগুলির হাইপারভ্যালেন্ট যৌগগুলিকে শ্রেণীবদ্ধ করতে ব্যবহৃত হয়, যেখানে:
N-X-L নামকরণের উদাহরণগুলির মধ্যে রয়েছে: